Lagadennoù yaouank ! — Bannoù-heol\nPosté le 20/12/2002 - Presse\n"Marteze e vije bet ret din met aon n'am eus ket bet !" Aon n'en deus ket bet, met kouraj en deus bet Arno Elegoed. E-unan en deus krouet "Bannoù-heol" e 1999, c'hoant gantañ embann bannoù-treset e brezhoneg.\n"Dedennet-tre e oan gant ar bannoù-treset, met ne oa ket a-walc'h e brezhoneg. Pellgomzet em eus neuze da di Dargaud. Embannet e vez "Boulig ha Billig" ganto. Ha diouzhtu on aet e darempred gant ar plac'h a rae war-dro ar gwirioù. Me 'soñje din ne vijent ket bet dedennet gant troidigezhioù e brezhoneg, ken nebeut a levrioù a vez gwerzhet e brezhoneg e-keñver ar galleg. Met mat-tre eo bet a-benn ar fin".\nMat-tre... ha chichant eo tud Dargaud ouzhpenn. O seizh gwellañ a vez graet evit ma vo marc'had-mat an troidigezhioù en hor yezh. "Lavaret e vez din din bewech peseurt levr a vo advoullet er bloavezh o tont , rak pa vez moullet levrioù e galleg ganto e vez graet ur bern. A-benn neuze ne goust ket ker moullañ 2000 skouerenn ouzhpenn e brezhoneg. Izeloc'h e vez ar prizioù".\nRiskloù bras n'eus ket gant Boulig ha Billig\nUr gevredigezh "lezenn 1901" eo Bannoù-heol. Suroc'h ha furoc'h eo bet eget krouiñ un ti-embann prevez. "Sikouret omp gant ar c'huzul-rannvro. Gantañ e vez paeet 40 % eus ar fraejoù war pep levr. Riskl bras ne oa ket evit Bannoù-heol, forzh penaos. Ar bannoù-treset a vez gwerzhet ganeomp e brezhoneg, evel Boulig ha Billig, a vez brudet ha gwerzhet mat-tre e Bro-C'hall dija. E brezhoneg e vezont prenet gant tud a bep seurt. Bugale, evel-just, ha tud koshoc'h, tud o teskiñ ar yezh, pe tud o deus c'hoant gwellaat o brezhoneg".\nTiteuf e brezhoneg ?\nEmañ bremañ Bannoù-heol o soñjal mont pelloc'h ha treiñ "Titeuf" e brezhoneg, troioù-kaer ur c'hrennard brudet-kenañ er porzhioù skol. Ul labour start a-walc'h e-keñver ar yezh (rak "buhez" a zo e lañgaj Titeuf"...) met sikouret e vo Arno Elegoed gant bugale skolaj Diwan ar Releg, ha bolontez vat ganto, kredapl !


Ag en devérieu ag er stad - Wikimammenn\nAg en devérieu ag er stad\nJ.-M. Galles, 1829 (p. 168-170)\n◄ A union en inean guet Doué Ag en devérieu ag er stad Petra zou ret gobér eit santifiein el labour hac en occupationeu aral durand en deuéh ►\nAg en devérieu ag er stad.\nDOUÉ ne oulen quet liés ma tiscoemb dehou hun haranté dré œvreu extraordinær. Er garanté-zé hum zisco dré ur fidélité dalhable d’en disterran devérieu ag er stad é péhani en hum gavér.\nDre er fidélité-zé, Mari en dès chairret mériteu péré en dès hi saüet drest en Ælet.\nHi hé dès chommet tregont-vlai cuhet é Nazareth guet hun Salvér. Azé, hé soin principal oai dessaüe er mab divin-zé, méritein perpet muyoh-mui confiance hé fried, ha fournissein d’hé famille, dré ul labour revé hé nerh, er péh a oai necessær dehi.\nDisquet, dré hé example, guet petra é teliet principalemant hum occupein, mar vennet arrihue ér santeleah.\nHum drompein a ret, mar credet hum santifiein é pratiquein œvreu péré n’en dint quet revé en devérieu a hou stad, ha doh hum rein d’en œvreu-zé.\nEr vrassan ag en ol parfectioneu é cârein er stad é péhani é vèr, hac accomplissein, ne vern péh quen izel-é, en obligationeu a nehou, a p’en dé er stad-cé revé volanté Doué.\nUr méchérour péhani a ouni é vara doh en huis ag é face, un tad a famille péhani a vihue hemb ambition én ur stad izel guet er péh en dès, ne rant quet bihannoh ou salvedigueah eit er-ré hum gave én ur rang ihuelloh, eit er-ré memb hum gave ér hargueu santellan : liés memb ind hum sauve guet bihannoh a zangér.\nEr gùellan stad aveit oh n’en dé quet en hani a sellet èl er parfættan, mæs en hani é péhani en dès Doué hou laqueit.\nUn drompereah é vennein bout sant ér fæçon ma plige guenoh, ha non pas ér fæçon ma plige guet Doué. Ne rér nitra guet parfection meit er péh a rér rac ma vèn Doué, hac èl ma vèn ma vou groeit.\nN’en dé quet hemb quin a gaus d’hun œvreu mad hun nès mérit, mæs a gaus d’en intantion vad guet péhani én ou groamb, ha rac ma accomplissamb é quement-cé volanté Doué.\nDoué a oulen guenoh ma reoh dalhable œvreu distér, ha hui a vèn gobér œvreu extraordinær. Arrihue a reï dré-zé ne rehet erhat nac en eil nac éguilé.\nMarthe, Marthe, hui hum bresse rai, ha hui hum dromp é clah gobér mui eit ne oulen en Eutru Doué. Hum goutantet a obér erhat er péh a oulen guenoh, ha groeit-ean guet er memb gred, èl pe vehai un dra a gonséquance vehai.\nPetra quer bras a rai er voés crihue a zou bet mêlet dré er Speret-Santel ? Hi a néai hac hum occupai ag er soin a hé ménage.\nBout én Ilis, gobér oræson, visitein er-ré glan, œvreu caër ; mæs mar groet quement-cé a pe oulen en devérieu a hou stad ma reoh treu aral, a hui a éel laret é ret volanté Doué ?\nRet-é pédein, ha pédein liés ; ret-é memb, a guement ma éellér, pédein perpet ; mæs mar abandonnet en devérieu a hou ménage eit pedein, hou péden n’en dé quet agreable de Zoué.\nNac a œvreu collet aveit en nean, rac n’hun bou ind groeit meit dré hun volanté propre !\nMæs caërret trésorieu a vérit chairret én excelciceu ag ur vuhé cumun hac ordinær, rac ma vou bet groeit peb tra revé volanté Doué !\nCalz a dut péré, revé en apparance, n’ou dès chet calz a vérit, a vou neoah saüet én nean ihuelloh eit ne chonget, a gaus d’er fidélité ou dès, penaus-benac n’hé gùélet quet, d’en disterran devérieu a hou stad.\nEr mæstre a béhani é conze en Aviel ne lar quet d’é servitour : Antréet é joé hou mæstre, rac me hoès groeit treu bras ; ean a lar rac ma hoh bet fidel é bihan dra.\nAdtapet diwar « https://br.wikisource.org/w/index.php?title=Ag_en_devérieu_ag_er_stad&oldid=105824 »\nKemmoù diwezhañ degaset d'ar bajenn-mañ d'an 16 Eos 2017, da 19:56.


Kinkladurioù evit Nedeleg\nKaset d'an/d'ar 02/12/2017\nD’ar sadorn 2 a viz an Azvent e oa birvilh e sal ar Gerlenn. Prientet e oa bet peder stal-labour get tud a youl vat ag ar Gerlenn, Nolwenn, Jislenn, Fiona, Martine ha Dominig ; da un eur hanter e oa bet degemeret ar vugale gentañ ; en holl a-benn ar fin e oa c’hwezek a vugale é troiñ a stal da stal, evit sevel kinkladurioù Nedeleg : garlantezennoù, kartennoù, kurunennoù, boulomigoù-erc’h… Ar pal a oa kas ar stalioù-se da benn e brezhoneg, evit ha get bugale hag a zo é teskiñ brezhoneg er skolioù, hag, evit lod, hag a gomz brezhoneg er gêr ivez. Un digarez, evit ar re na glevont ket brezhoneg en o familh atav, d’ober get ar brezhoneg er-maez ag ar skol.\nPlijadur a oa bet get ar vugale é sevel an traoù ha kavet o doa berr an amzer, ken na oa arru an termen da zebriñ merenn-enderv, ha da ziskouez o oberennoù d’o zud. Ha d’o c’has gete d’ar gêr forset-mat.\nBourrapl e oa bet an enderviad, peadra da reiñ c’hoant da sevel unan arall seurt-se un tamm diwezhatoc’h, evit komz e brezhoneg get ar vugale e-ser labourat get hon daouarn, tout an dud, ar re vras hag ar re vunut !


Emgann Corregidor (1945) - Wikipedia\nEmgann Corregidor (1945)\nUr pennad Emgann Corregidor zo ivez.\nDilestradenn an 34th Infantry e Corregidor\nAn Emgann evit adtapout Corregidor (saozneg: The Battle for the Recapture of Corregidor ; filipineg: Labanan para sa Corregidor) a voe stourmet etre ar 16 hag ar 26 a viz C'hwevrer 1945, etre un nerzh tagañ stadunanat hag ur gwarnizon japanat o klask difenn enezenn Corregidor. Japaniz o devoa tapet ar c'hreñvlec'h digant an United States Army Forces in the Far East e-pad un emgann kentañ, e 1942.\nHarzlammerien ar 503rd Infantry Regiment o touarañ e Corregidor\nKalz soudarded japanat a oa marvet beuzet o klask tec'hout diouzh an enezenn roc'hellek. Un darn eus soudarded ar gwarnizon, marteze miladoù a dud, a oa aet da guzhat e fozioù ha ribouloù en enezenn. O klask heuliañ hent spered ar Bushidō, an difennerien, kuzhet evel ar re en Malinta Hill, o devoa kavet gwelloc'h en em lazhañ eget kodianañ. E Corregidor e voe klevet tarzhadennoù dindan zouar e-pad devezhioù goude fin an emgann. Hervez mammennoù Japan e oa 6700 soudard japanat er gwarnizon war an enezenn pa oa bet ar 503rd PRCT hag ar 34th Infantry o tilestrañ. Diwar an hollad e oa chomet bev 50 den ; 19 all a oa bet prizoniet hag 20 soudard a oa chomet kuzhet (Zanryū nipponhei) hag a oa kodianet d'ar 1añ a viz Genver 1946 hepken.\nAdtapet diwar « https://br.wikipedia.org/w/index.php?title=Emgann_Corregidor_(1945)&oldid=1836689 »\nKemmoù diwezhañ degaset d'ar bajenn-mañ d'an 20 Mae 2019, da 16:11.


Buhez ar Sent/1837/Victorien - Wikimammenn\nBuhez ar Sent/1837/Victorien\n◄ Catell eus a Sueed Victorien Lubin ►\nAn trede-var-nuguent a viz Meurs.\nSANT VICTORIEN, MERZER.\nAr Sant-mâ, guinidic eus an Afriq, a oa Gouarner eus a Gartage, hac en em acquite gant cals a fidelite eus e Garg, en amser ma coumanças Huneric, Roue ar Vandalet, Heretiq obstinet ha Tirant cruel, da bersecuti ar Gristenien fidel. Ar Roue impi-ze, goude beza lequeet d’ar maro un nombr bras anezo, hac exilet ouspen tri c’hant Escop ha taust da bemp mil den a Ilis, a songeas e teuzze a-benn da ober da Victorien cench Religion, ispicial goude an Arret rigolius en devoa roet a-enep ar Gristenien caitholiq. Scriva a eureu dezàn ul lizer gracius, dre behini e verque penaus n’en devoa douet ebet ne oa informet eus ar pez a oa comprenet en e Edit, ha penaus en devoa c’hoas neubeutoc’h a zouet eus e soumission barfet de Ordrenançou ; penaus en ur guer mar carre cench Religion, heb resistanç, e alle esperout receo digantâ peb seurt faveriou. Victorien, penini a zeporte da bep heur e arruzze gantàn un dra bennâc hènvel ous quemense, a respontas d’ar Roue, dre ar memes expres, penaus en trugarequee euS ar mercou a vadelez a bere e felle dezàn e enori, ha penaus en assure ne gafse nicun etouez e sugidi fideloc’h nac oboissantoc’h evintâ, pa vize quistion eus e servich ; mæs penaus evit ar Religion er c’hrede re just evit goulen ma vancse a fidelite da Zoue, ha ma rase netra a-enep e goustianc ; penaus ez oa mæstr da denna digantan e garg hac e vadou, da ober e zevi e beo, pe e dourmanti evel ma blicheze gantâ ; mæs penaus na rase biquen dezâ counsanti d’ar pez a verque dezâ en e liser ; ha penaus erfin, nac an oll madou, a elle da esperout er bed, nac ar c’hruela tourmanchou ne rasent biquen dezâ renonç d’ar Feiz.\nDa biou e oboissin-me ma na oboissàn da Zoue ? Coumandi a ra din d’e garet, dindan boan a zaounation eternel : e varados a bromet din, mar er c’haràn : roet en deus e vuez ha scuillet e goad dre garantez evidon, hac evit ma er c’harin ; hebien, va ene, mad-oberou quer bras, gourc’hemennou quer just, gourdrousou quen terrubl, promessaou quer caër na raïnt-y morse impression varnoude ? Pe seurt natur so en da galon, ma na gar quet un Doue quer bras ha quer santel, un Doue quer mad ba quen din da veza caret ? Ah ! va Doue, a lavare Sant Augustin, piou oc’h-hu, ha piou oun-me, ma coumandit din ho caret, ha ma em gourdrouset eus ar brassa miser, ma n’o charàn quet ? Hac èn so brassoc’h miser evidon eguet chom heb ho caret ? Pe me ho caro, pe n’ho carin quet, pebes avantaich na pe seurt coll eo evidoc’h ? Ha c’hui vezo eürussoc’h mar ho caran ? Ha c’hui vezo neubeutoc’h eürus ma n’ho caràn me quet ? O carantez eus va Doue, c’hui fell deoc’h ho carren, evit va renta eürus dre ar garantez am bezo evidoc’h. Ah, re diveat am eus ho caret, quenet bepret ancien na bepret nevez, re diveat am eus ho caret.\nAdtapet diwar « https://br.wikisource.org/w/index.php?title=Buhez_ar_Sent/1837/Victorien&oldid=61886 »\nKemmoù diwezhañ degaset d'ar bajenn-mañ d'an 24 C'hwe 2014, da 10:26.


Pobloù ar Balkanoù - Breizh ha liesseurted\nE ti Mendo ar barver, Prizren (© Laurent Geslin)\nHa bezañ ez eus eus ar Balkanoù? Petra ’vefe o bevennoù? Ar menez anvet “Balkan” gant an Durked a zo e Bulgaria, ha ne vez klevet komz e gwirionez eus ar Balkanoù nemet adalek an XIXvet kantved: kaoz a veze eus “Turkia Europa” evit ober anv eus douaroù impalaeriezh Otoman en Europa. N’haller ket dielfennañ en un doare rik gant ar c'heografiezh: daoust hag emañ c’hoazh Roumania e norzh an Danav, er Balkanoù? Daoust hag ez eo Kroatia, balkanek, kreizeuropat pe kreizdouarel? Pep hini en devez ur respont subjektivel ha lavar-dislavar. Ar ger “balkan” a zo deuet war wel asambles gant ar ger “balkanekaat”. Ar meiziad dibriziañ-se a glot adalek ar penn kentañ gant ar c’heografiezh: ar Balkanoù a vefe ur meskaj pobloù, yezhoù ha relijionoù, gouestlet da’n em zrailhañ kenetrezo. Ar “balkanekaat” e Liban ar bloavezhioù 1970 a zo ar memes tra hag al “Libanekaat” e Yougoslavia 20 vloaz war-lerc’h... ur monedone souezhus.\nPerak eo dallet ha spontet war ar memes tro speredoù Europiz ar C’hornôg gant ar Balkanoù? Ar Balkanoù a seblant reiñ un tres disheñvel da Europa. N’eo ket abalamour d’ar gomunouriezh met kentoc’h d’an impalaeriezh Otoman a zo bet er c’horn-bro-se e-pad pemp kantved. Ul lec’h kejañ eo ar Balkanoù hervez kont, ur “pont” etre ar c’hornaoueg kristen hag ur reter disheñvel. Emdroadur istorel ar Balkanoù dindan ar veli otoman a zo bet disheñvel-krenn diouzh hini peurrest Europa, ar pezh ne dalvez ket ez int chomet a-gostez da red ar mennozhioù pennañ a reas berzh er c’hevandir.\nAdalek penn kentañ an XIXvet kantved eo kroget ar stourmoù broadel, da gentañ e Serbia hag e Gres, e Bulgaria hag e Roumania goude, ha diwezhatoc’h e Makedonia hag en Albania. Daou bal na c’haller ket digevrediñ diouzh ar stourmoù-se: enebiñ ouzh an Impalaeriezh Otoman ha krouiñ stadoù ha broadoù. Ar stadoù balkanek nevez-se en em roe da anaout evel hêrezh stadoù kozh adsavet, morgousket e-pad amzervezh an Impalaeriezh Otoman. E gwirionez e kemeras ar stadoù-se harp war ensavadurioù sokial evel an ilizoù evit diazezañ ar broadoù. Adskrivet eo bet neuze an Istor evit reizhveliañ. N’haller ket distagañ ar c’hrouiñ stadoù modern e ledenez ar Balkanoù diouzh hini unvanidigezh ar broadoù.\nDistruj ar minorelezhioù a zo stag ouzh ar vodernelezh politikel er Balkanoù. E Gres pe Serbia an XIXvet kantved e oa bet skarzhet ingal ar vuzulmaned. Gwashaet eo bet an argezhioù-se gant brezelioù an XIXvet hag XXvet kantved. Daou vrezel ar Balkanoù (1912 ha 1913) hag ar brezelioù e Yougoslavia e fin an XXvet kantved a zo bet brezelioù unvanidigezh ar broadoù.\nDiblaset eo bet ar poblañsoù gant ar brezelioù ha krouidigezh ar stadoù nevez: ar vuzulmaned da skouer a zo tec’het da Durkia, el lec’h ma'z eus bremañ milionoù a ziskennidi muhacir (repuidi) eus ar Balkanoù. Goude an Eil brezel bed hag ar brezel diabarzh e Gres eo bet skarzhet an Albaniz diouzh Ipiros (ar Çamed) ha Slaved Makedonia eus tu mor Egea. An heñvelekadur a zo deuet da heul an diblasañ tud. Daoust da se ne c’halle ket bevennoù ar stadoù klotañ gant reoù ar pobloù, ha dont a reas kumuniezhioù bras a-bezh da vezañ minorelezhioù.\nGant sistem sokialour kemplezh Yougoslavia e oa bet reoliekaet stad an traoù. Un diforc’h a veze graet gant Yougoslavia etre pobloù ar C’hevread (Slovened, Kroated, Montenegred, Makedonianed ha Muzulmia), a rae dave d’ur gouarnamant kevreet a oa dave, ha war ar memes tro e oant ivez war douaroù republikoù all, hag ar minorelezhioù broadel, dezho ur gouarnamant dave e diavaez Yougolavia. Evel-se e oa, hep teurel kont eus o niver, evit an Italianed, Hungared, Tcheked, Slovaked pe Albaned.\nGant brezelioù ar bloavezhioù 1990 e fiñvas kalz ar poblañsoù. Digresket eo bet da vat niver ar Serbed e Kroatia, eus 12% da 4% eus poblañs ar vro. Heuliadoù ar brezel a zo bet eus ar re washañ e Bosnia-ha-Herzegovina: n’eo mui ar vro nemet takadoù bihan-bihan gant strolladoù kenelel. E Kosovo, dizalc’h abaoe 2008, ez eus Albaned dreist-holl: ar Serbed hag ar Rromed a zo enklozet, hag ar Vuzulmiz, ar re n’int ket Albaned (Turked, Bosniaked, Gorani), n’o deus da zibab nemet etre heñvelekaat pe bezañ lakaet a-gostez. Brezel 2001 e Makedonia en deus kemmet liessevenadur ar vro en ur brezel etre Makedonianed hag Albaned, hag ar c’humuniezhioù all (Turked, Rromed, Bosniaked, Makedonianed vuzulman, Serbed, Aroumaned, h.a.) a zo ravalidi emdroadur ar vro o treiñ en ur gevredigezh divvroat.\nAr Balkanoù hag Europa\nMare ar stadoù-broad a voe c’hwerv evit “pobloù bihan” ar Balkanoù, pa chom c’hoazh war ar stern an div gudenn vras vroadel eus an daou du d’an harzoù: kudenn vroadel Albania hag hini Serbia. Ar c’hoant da vezañ e diabarzh Europa da vat e-pad dek vloaz kentañ ar c’hantved a zo aet da get: goude enframmadur Slovenia e 2004, hini Bulgaria ha Roumania e 2007 ha Kroatia e 2013, n’o deus ket ar broioù all kalz a chañs da vezañ enframmet d’o zro buan bremañ.\nUnaniezh Europa a ra van, a-wel d’an holl, da vezañ a-du gant ar “stabilded”, ar pezh a dalv e gwirionez lezel politikourien lec’hel galloudus, goubrenidi ha preizherien anezho, d’ober ar pezh a fell dezho gant ma komzint toull «a-du gant Europa». An dud a-bouez-se a zo alies, evel e Serbia, broadelourien gozh savet a-du gant an «Europisted» evit delc'her krog er galloud. Ar stabilded a-ziavaez-se a dalv e vez prevesaet madoù an holl hag e vez distrujet en un doare sistematek ar servijoù publik en anv «adaozadurioù» na glotont tamm ebet gant an ezhommoù.\nSkoet eo bet ar Balkanoù gant an enkadenn ekonomikel; dizoloet o deus nd ae ket en-dro ar “rekipe burzhudus” diazezet war ar rumm prevesaat/postañ arc’hant eus an estrenvro. Uhel-tre eo niver an dud dilabour er c’hornad (40% eus ar boblañs d’an nebeutañ e Bosnia-ha-Herzegovina, etre 60% ha 70% e Kosovo), ha nevez ’zo ez a an dud etrezek broioù pinvidik kornôg Europa, da Alamagn dreist-holl. Tud yaouank ha stummet eo a ya kuit hag a laka en arvar diorren ar c’hornad. Daoust ma weler o tiflukañ emsavioù sokial nevez evel e Bosnia-ha-Herzegovina e 2014, n’eus diskoulm ebet c’hoazh d’ar c’hudennoù-se.\nAn Dokufest e Prizren (kredad ebet)\nE-kerzh ar bloavezhioù tremen ez eus bet meur a deulfilm diwar-benn ar c’horn-bro, en o zouez Cinema Komunisto, gant Mila Turajlić (Slovenia, Serbia, 2012), deuet da vezañ ur film azeulet eus ar “yougohiraezh”. En teulfilm faltazi gant Stevan Filipović, Šišanje (a c’heller treiñ gant “touzañ blev”) e heulier ul lisead yaouank eus Belgrad en emsavioù hooligan (Serbia, 2010).\nKaoz a zo eus anzavadur an heñvelreviadezh er familhoù en teulfilm nesaelour Family Meals (Nije ti život pjesma Havaja, Croatie, 2012), savet gant ar sevenerez Dana Budisavljević eus Kroatia. En em gavout a ra-hi gant sevenerien yaouank all e festivalioù evel Motovun pe Zagrebdoc. Ur festival all en deus sikouret brudañ an teulfilmoù: an Dokufest e Prizren, e Kosovo.\nUr bern filmoù faltazi a dremen en un endro sokial a-vremañ. E Serbia o deus meur a sevener yaouank divizet filmañ e Bor, ur gêr industriel war an diskar; Nikola Ležaić da skouer, gant e film Tilva Roš (Serbia, 2010). Eus tem an dizindustrielekaat e vez komzet ivez gant ar sevenerez Teona Strugar Mitevska eus Makedonia en he film Jas sum od Titov Veles (Je suis de Titov Veles, Makedonia, 2007).\nXavier Bougarel ha Nathalie Clayer, Les musulmans de l’Europe du Sud-Est. Des Empires aux Etats balkaniques, Pariz, Karthala, 2013.\nAmaël Cattaruzza ha Pierre Sintès, Atlas géopolitique des Balkans, Pariz, Autrement,\nJean-Arnault Dérens ha Laurent Geslin, Comprendre les Balkans. Histoire, sociétés, perspectives, Paris, Non Lieu.\nMichel, Sivignon Les Balkans, une géopolitique de la violence, Belin, Pariz, 2009, 207 pajenn.\nMaria Todorova, Imaginaire des Balkans, EHESS, Paris, 2011, 352 pajenn.\nEvit gouzout hiroc’h e kinnig bemdez, e galleg, al lec’hienn le Courrier des Balkans un diverrañ eus keleier, politikerezh ha sevenadur ar Balkanoù.\nJean-Arnault Dérens ha Laurent Geslin\nKantreadenn ur filmaozour gresian a-dreuz ar Balkanioù. Ur film-faltazi mut hag a ro kalz da c’hoût.\nLes enfants d'après\nUr c’haer a film-faltazi, re bar d’ur vojenn a-viskoazh diwar reuz ar brezelioù. Aet eo Bato Čengić, siwazh, ha bandenn e film asambles gantañ.\nUl lostennad kirri o kas merc’hed ar peoc’h dre ar Balkanioù.\nLes résistants de l'ombre\nDeroù ar reuz a droas da emsavadeg hag a gasas ren Milošević e Serbia d’an traoñ. Ur gwir banniel eo ar film-mañ evit e enebourien.\nAn ifern, ar purgator hag ar baradoz, tri frantad evit taolenniñ ar brezel, an daspren hag ar gourdrouz.\nDivent eo ijin ar repuidi rrom e Beograd a vez treuzfurmet kirri « Dyane » gante evit o zroiadoù lastesa e straedoù ar gêrbenn.\nKas a ra Stanislav e garr-boutin etre Beograd e Serbia, ha Prishtinë e Kosovë. Un tamm tro vale pemdeziek evitañ. Evit e veajourien avat ez eo un afer all !\nQu'avez-vous vu de Sarajevo ?\nPemp bloavezh eus buhez tud ur straed e Sarayevo. Da gentañ, tammoù eus o buhez bet filmet e 1993, 1994 ha 1995 da goulz ar seziz war ar gêr ; hag an distro e 1998 goude-se, kement ha broudañ goulennoù diwar hon aked, bresk ha berrbad.\nUn oberenn didro hag onest - ur bam – savet gant ur filmaozour serbat e korn-tro an istor e miz here 2000, tra ma oa an engroez oc’h arsailhañ Breujoù ha sez tele Serbia.


Follennoù distag - Petra zo nevez ?\nStumm 10 (miz C'hwevrer 2021)\nNevezenti : bommoù da selaou\nGant dastumad pladennoù 78 tro Kristian Morvan e c’haller bremañ kinnig selaou 113 kanaouenn war moullskridoù poblek, a glot gant 79 kan-skouer.\nA bep seurt stumm zo dezhe : kan a-capella, kan gant muzik da heul, laz-kañañ. Diskouez a reont mat ar pezh a veze graet etre 1932 ha 1955, pell a-walc’h alies eus ar pezh a gustumer klevet en deiz a hiziv.\nGwelet ar bommoù da selaou\nKlokaet eo bet al levrlennadurezh, a oa skort a-walc’h. Da skouer eo bet ouzhpennet ar pennadoù bet embannet etre 1981 ha 2020 e Musique Bretonne, kelaouenn Dastum. Krouet ez eus bet liammoù etre al levrlennadurezh-se hag ar c’hanaouennoù, an oberourien hag an embannerien Follennoù Distag.\nGwelet al levrlennadurezh\nDielfennet eo bet 224 Follenn Distag dastumad Gwennole ar Menn, lakaet en hor c’herz gant Brieg ar Menn.\nDiwar al labour-se hon eus gallet kavout 44 Follenn Distag nevez, war temoù relijiel dreist-holl, lakaat un embannadur ouzhpenn da 15 Follenn Distag a oa renablet dija, anavezout 58 kan nevez, 7 oberour nevez (P.M. France, vikel-vras ; H. Mauny ; William Jenkyn Jones, Barzig Koatnizan ; Prigent, person Lanvilin ; Philippe, person Sant-Jili-Plijo (1791) ; F.M., n’ouzer ket piv eo c’hoazh) hag un embanner nevez, (Tanguy-Burel e Konk-Kernev).\nRestroù Pdf zo bet lakaet ouzhpenn :\n- 108 Pdf eus dastumad Gwennole ar Menn\n- 7 Pdf eus dastumad Julien Cornic\n- 127 Pdf evit Follennoù Distag a glot gant kanaouennoù a gaver dija en Hengoun dre gomz.\nKenglot etre Follennoù Distag hag Hengoun dre Gomz\nDerc’hel a raer da glask peseurt kanaouennoù bet dastumet en Hengoun dre Gomz a vez kavet ivez war moullskridoù poblek : 74 kan nevez a zo bet renablet. Evit ar 188 kan a zo renablet bremañ eo bet unvanet an titloù hag an diverradurioù e div lodenn al lec’hienn (Follennoù Distag hag Hengoun dre Gomz).\nStumm 9 (miz Mae 2020)\nBet lakaet ouzhpenn en dataeg :\nAr stumm nevez-mañ a ginnig 388 Pdf. nevez, 20 diverradur kanoù graet gant Marie-Françoise Lestic, ha 141 item nevez.\nPinvidikaet eo bet hon dataeg a-drugarez da Vrieg AR MENN en deus pourvezet dastumadenn follennoù distag Gwennole AR MENN ha renabl (roll resis) an 226 Follenn distag a zo enni, bet savet gantañ e 2009.\nStudiadenn an hanter eus an dastumadenn he deus lakaet war-wel :\n16 follenn distag nevez (relijiel o zem peurvuiañ),\n27 kan na oant ket anavezet c’hoazh,\ntri oberour nevez (P.M. France, vikel-vras ; H. Mauny ; William Jenkyn Jones),\nhag anv un embanner nevez (Tanguy-Burel e Konkerne).\nEvit 6 follenn distag a gaved dija en dataeg ez eus bet kavet un embannadur all.\nOuzhpenn d’an itemoù-se ez eus bet ouzhpennet 114 Pdf.\nDiwar studiadenn Gérard BAILLOUD « L’imprimerie Lédan à Morlaix (1805 à 1880) » embannet gant Skol en 1999 ha tezenn Hervé PEAUDECERF « Alexandre-Louis-Marie Ledan (1777-1855) - Un imprimeur breton au XIXè siècle (1805-1855) », kinniget e 2002, eo bet kresket ivez niver an itemoù en hon dataeg (gant follennoù embannet peurvuiañ gant Lédan).\n146 follenn distag a zo bet lakaet ouzhpenn, o tont eus lec’hienn ar British Library (skannet dre Google). Evel-se ez eus bet gallet kavout degouezhioù evit un toullad Follennoù distag na oa ket moaien da gaout Pdfoù evite : 59 er British Library (Evit 36 anezhe n’eus ket bet gallet kavout an embannadur. An 23 all zo bet lakaet dezhe ar meneg [notennet embannadur 99]), 238 er BnF (Bibliothèque nationale de France) ha 35 er Mirdi Dobrée.\nLakaet eo bet ouzhpenn ivez 128 Pdf follennoù distag a denn da ganaouennoù a gaver en hengoun dre gomz.\nGwellaat al lec’hienn :\nAr c’heleier nevez embannet war Facebook a gemer o flas war pajenn porched al lechienn.\nStumm 8 (miz Kerzu 2019)\nOuzhpennet ez eus bet 193 fichenn Pdf follennoù distag a zo enne kanaouennoù a vez kavet en hengoun dre gomz. Ar Pdfoù-se a zo bet savet diwar pajennoù skannet gant Patrick MALRIEU e levraouegoù zo : Levraoueg Roazhon Meurgêr, Levraoueg-kêr Kemper, CRBC (Centre de Recherche Bretonne et Celtique) hag e Levraoueg-kêr Montroulez.\n64 diverradur graet gant Marie-Françoise LESTIC a zo bet lakaet ouzhpenn.\nEvit gwellaat al lec’hienn :\nKanouennoù zo, bet dastumet en hengoun dre gomz, a zo bet embannet ivez war follennoù distag (da skouer : Ar filouter fin / Le fin filou (M-00179 ha C-00530)). An deiz a hiziv ez eus bet krouet liammoù evit 69 c’han, met reoù all a zo c’hoazh hag a vo meneget el lec’hienn tamm ha tamm.\nEvit ar c’hanaouennoù kavet dindan an daou stumm eo bet kemeret ar memes titloù hag ar memes diverradurioù.\nE fin ar ganaouenn e vez kavet neuze ul liamm evit tremen eus al lec’hienn Follennoù distag d’al lec’hienn Hengoun dre gomz.\nKazi echu eo bremañ troidigezh al lec’hienn Follennoù distag e brezhoneg gant labour Pascal LINTANF.\nAezetaet eo ar c’hevreañ evit an izili (pop-up) ha gwellaet un tammig ar graferezh\nStumm 7 (miz Eost 2019)\n30 Pdf o tont eus Levraoueg-kêr Brest zo bet lakaet ouzhpenn, gant skoazell Doriane HELLIO.\nEchu eo bremañ troidigezh al lec’hienn e saozneg.\nStumm 6 (miz Gwengolo 2018)\nLakaet ouzhpenn 103 diverradur.\nLakaet ouzhpenn 61 skrid-sonerezh da selaou e MP3. 241 skrid-sonerezh da selaou a zo bremañ.\nLiammoù etre ar c’hanaouennoù.\nTroet al lec’hienn e saozneg (90%) hag e brezhoneg (60%).\nStumm 5 (miz Meurzh 2017)\nEr stumm 5 e kaver 114 moullskrid ouzhpenn a c’haller gwelet e stumm PDF, o tont eus levraoueg Landevenneg (holl fichennoù PDF Landevenneg a c’haller gwelet bremañ), hag 44 skrid-sonerezh da selaou.\nBremañ e c’haller klask kanaouennoù dre ul lec’h meneget en destenn.\nStumm 4 (miz Du 2016)\nEr stumm 4 e kaver 157 moullskrid a c’haller gwelet e stumm PDF, o tont eus levraoueg Landevenneg, hag 61 skrid-sonerezh da selaou.\nOuzhpenn da se eo daveet bremañ ar studiadennoù diwar-benn ar c’hanaouennoù, darn anezhe a c’hall bezañ gwelet war-eeun e PDF zoken.\nEl listennadoù kanaouennoù ez eus ikonoù ( ha ) a ziskouez diouzhtu hag-eñ ez eus ur studiadenn pe ur skrid-sonerezh da selaou stag ouzh ar c’han-mañ-kan.\nStumm 3 (miz Gwengolo 2016)\nEr stumm 3 e kaver 107 moullskrid da welet e PDF, da lavaret eo 2663 fajennn, ha 86 skrid-sonerezh, sonet gant ur sintetizer, da selaou e MP3.\nUr c’hlask donaet lieskriter a zo bet ouzhpennet d’ar c’hlaskoù :\n- Dre ar c’han : yezh ar c’han, testenn gwerzaouet pe e komzoù plaen, skrid-sonerezh, stumm MP3 da selaou\n- Dre follenn : PDF da welet\nGwellaet eo bet graferezh al lec’hienn ivez.\nStumm 2 (miz Meurzh 2016)\nEr stumm 2 e kaver 839 diverradur nevez ha 606 moullskrid da welet e PDF o tont eus levraoueg Landevenneg hag eus Levraoueg eskopti Kemper ha Leon.\nArc’hweladurioù nevez a zo bet lakaet ouzhpenn ivez el lec’hienn :\n- An implijerien gevreet a c’hall saveteiñ oberourien, embannerien, kanaouennoù, tonioù ha moullskridoù\n- Er fichennoù oberourien e c’haller dibab ar yezh\n- Liesyezhek eo ar bajenn Degemer\nStumm 1 (miz Genver 2016)\nSe eo stumm kentañ al lec’hienn-mañ digor d’ar publik.\n4658 Follenn Distag a zo renablet e-barzh, 3165 anezhe a c’hall bezañ gwelet.\nEr follennoù distag-se ez eus 6627 kan, ar pezh a ra 5626 5626 kan disheñvel. Gallout a raer gwelet diverradur 2580 kan.\nLakait ho anv evit resev ur postel pa vez nevesaet lec’hienn kan.bzh (war-dro ur wech bep tri miz).


Galv an 18 a viz Even 1940 gant ar jeneral de Gaulle | Becedia\nGalv an 18 a viz Even 1940 gant ar jeneral de Gaulle\nSklaer eo pegen pouezus eo Galv an 18 a viz Even en istor an Eil Brezel Bed, pa verk ganedigezh ar Rezistañs diavaez Bro-Frañs hag an efedoù en deus bet raktal e Breizh.\nDe Gaulle, ur jeneral nebeut anavezet oc’h embann ur galv war ar BBC\nIs-sekretour Stad an Difenn broadel hag ar Brezel e gouarnamant Paul Reynaud, a-du evit ma vefe kendalc’het gant an emgannoù, deuet eo ar jeneral de Gaulle en-dro eus Londrez da Vourdel, lec’h m’en deus asantet ouzh un Unvaniezh etre Bro-Frañs ha Breizh-Veur, d’ar 16 a viz Even 1940. Distroet eo da Londrez d’ar 17 diouzh ar mintin pa ya ar marichal Pétain, a oa e penn ar re a-du gant an armistis, da benn ar gouarnamant. Degemeret eo ar jeneral gant Winston Churchill d’abardaez an devezh-se, hag aotreet da gomz ouzh ar frañsizien war gwagennoù ar BBC. Tro 6 eur eo enrollet e skrid kentañ, hag a voe sañsuret evit ul lodenn gant gouarnamant Breiz-veur a felle dezhañ chom hep tagañ re Pétain c’hoazh, ha tro 10 eur noz eo skignet, d’an 18 a viz Even. An deiz war-lerc’h e veneg kelaouennoù Bro-Frañs ar c’halv kentañ-se ha n’eo ket bet klevet kalz en ur vro tresmaet, gant e vilionoù a dud war hent an Harlu. Etre an 22 a viz Even hag an 2 a viz Gouere e skign De Gaulle war ar BBC stummoù all taeroc’h-taerañ ouzh Pétain (gant asant gouarnamant Breizh-Veur). Pezh a raer Galv an 18 a viz Even zo e gwirionez ur skrid diorroet war ur pemzektez bennak : ne vo diazezet ar skrid da vat nemet e dibenn miz Eost, hag embannet war ur skritell er Frañs dieub o tont war-c’horre.\nDiouzh Breizh a-bezh e teu gwazed davet an Nerzhioù Frañs Dieub (FFL)\nE Breizh eo bet klevet prezegennoù de Gaulle skignet war ar radio, met gant pet den ? E Gwened e veneg ar jeneral Kœchlin-Schwartz an div brezegenn gentañ, hag an danvez outo, en e zeizlevr d’an 23 a viz Even. War Enez Sun eo bet klevet gant meur a hini prezegenn an 22 a viz Even, ha kadarnaet e vo o diviz gant 132 den, oadet etre 14 ha 54 bloaz, da vont war-zu Breizh-Veur war o bigi pesketa, d’ar 24 ha d’ar 26 a viz Even (4 den all a oa aet kuit dija). Ur skouer arouezius meulet en oferennoù mignoned de Gaulle eo paotred Enez Sun, enrollet en Nerzhioù Morlu Frañs Dieub (FNFL) – p’emaint e kalon ar soudarded kentañ, 4,1 % anezho d’ar 1añ a viz Du 1940 – pe c’hoazh e-touez martoloded ar verdeadurezh a genwerzh o tegas marc’hadourezh da Vreizh-Veur. Tro hanter miz Even 1940, ez eus kantadoù a wazed yaouank, soudarded, martoloded pe paotred enrollet a-youl-vat ha ne asantont ket ouzh an drouklamm, ha diwar blaen ha barr o deus kuitaet porzhioù Breizh. Ul lodenn vat anezho ha n’o deus ket bet klevet ar Galv a ya en Nerzhioù Frañs Dieub (FFL) bet savet e dibenn miz Even. Meur a Vreizhad a ya en FFL neuze, met er rouedad titouriñ o labourat evit ar BCRA dindan renerezh de Gaulle pe evit servijoù Breizh-Veur an Intelligence Service. E 1940-1941 e vo kaset ar misionoù kentañ war-zu aodoù Penn-ar-Bed gant pesketourien Breizh. Ar Vretoned eo - da lavaret eo gwazed bet ganet pe o chom e Breizh a-raok pe goude ar brezel (hep kontañ al Liger Atlantel !)- a ra 30% eus kentañ strollad ar re enrollet en arme en FFL e 1940 (hep kontañ ar soudarded o tont eus an trevadennoù), ha c’hoazh 11,2 % eus an eil droaid e 1943. Gant 17,2 % eus ar Free French (16,4 % en Enez-Frañs) pa sav da 5,5 % eus poblañs ar Frañs, ez eo Breizh ar c’hentañ rannvro evit pezh a sell ouzh an dud o doa respontet da galv ar jeneral de Gaulle (pemp gwech uheloc’h eget keidenn Frañs). Gwazed Penn-ar-Bed a zlee bezañ ar vegenn eus ar garantez-vro gant 8,76 % eus an FFL (2 860 gwaz), eus Aodoù-an-Arvor e oa deuet 4,34 %, eus ar Mor-bihan 2,42 % hag eus an Il-ha-Gwilen 1,68 %. Breizh-Izel an aodoù hag ar porzhioù (Brest, Douarnenez…) ha gaver dreist ar c’horn-broioù all e-mesk an FFL, betek mont da sevel e Bro-Saoz, ha goude-se en Afrika an Hanternoz, ur genvreuriezh oberiant-tre Sao Breiz evit ar Vro gallek. Gant an Dr Vourc’h eus Ploudiern, hag e oa e familh a-bezh o kemer perzh er rezistañs diavaez (tri mab en FFL, unan anezho bet lazhet e 1944, ha lakaet da Gompagnun an Dieubidigezh) eo bet kaset en-dro, goude e zistro eus Aljeria, met ivez gant paotred ar rezistañs diabarzh (rouedad titouriñ ha tec’hadennoù dre ar mor), ur gevredad bet savet diwar intrudu ar jeneral Sicé, unan eus pennoù bras ar Frañs Dieub.\nGaolouriezh a vrezel ha Rezistañs e Breizh\nDa heul Galv an 18 a viz Even 1940, ha daoust da Vers-El Kébir, e verzh renerien Vichy e veze selaouet kalzig ar BBC ken abred ha 1940. Ar « gaolouriezh » e-liamm gant ar « saozkarouriezh » a gresk a-vras. Ur santimant forc’hellek alies a-walc’h, hag a daol sklerijenn war ar spi, ha war ar c’has ouzh an alouberien hag ar « german-gasouriezh ». Alies e tro war-zu Londrez ur rezistañs diabarzh abred ha lies-stumm, hini ar rouedadoù hag al luskadoù, hag a vo frammet e Breizh evit reiñ ur respont d’ar frazenn vrudetañ e Galv an 18 a viz Even : « Forzh petra a c’hoarvezo eo arabat ez afe tan rezistañs ar Frañs da vervel, ha ne varvo ket ». Istor-meur ar c’haolouriezh a vrezel, a gaver stank e Breizh war-lerc’h 1945, a droio d’ur c’haolouriezh politikel da vare an RPF, nerzh a-bouez war zilennadegoù penn-kentañ ar Vvet Republik, dre c’haolouriezh ar referendom hag ar prezidant.


Stumm eus an 9 Ebr 2020 da 15:58\n479 okted ouzhpennet , 1 bloaz zo\nStumm eus an 1 Ebr 2020 da 17:56 (kemmañ)\nStumm eus an 9 Ebr 2020 da 15:58 (kemmañ) (dizober)\n:Trugarez evit da respont. Ne'm eus ket lavaret ne gaver ket ar stumm ''Gwerrann'' e brezhoneg. Ar pezh a lavaran eo e ranker "komz a-raok kemm". Ma "n'eus bet den ebet o lavaret e kave abeg en anv-se", kemmet daou vloaz zo, ne brou ket kalz a dra. Diskouez a ra hepken e c'hell un den degas kemmoù hep ma vefe taolet evezh gant tud all, kement a bennadoù zo bremañ. Ar stumm ''Gwenrann'' a seblant din bezañ ledet-mat. Reizh eo ober anv eus ar stumm all ''Gwerrann'' er pennad, met direizh e vefe tevel war ''Gwenrann'', hag a gaver er pennadoù [[Kanton Gwenrann]], [[Feur-emglev Gwenrann]], [[brezhoneg Gwenrann]]... Reolenn Wikipedia eo ober diouzh ali an darn vrasañ eus an implijerien. Ma savont a-du gant ''Gwenrann'' e vo ret distreiñ d'ar stumm-se. A galon, --[[Implijer:Llydawr|Llydawr]] ([[Kaozeadenn Implijer:Llydawr|kaozeal]]) 1 Ebr 2020 da 16:16 (UTC)\n::Ne ’m eus ket rebechet netra da zen, na klasket lakaat an dud da grediñ e vije bet lavaret tra pe dra gant hini pe hini. Mat eo d’an implijerien a fell dezhe lavaret o soñj hen ober. Ha sed aze ar pezh o deus dija graet lod hag a zo deuet a-benn da gavout ar bajenn-mañ e-touez ouzhpenn 60 000 pennad. Evit a sell ouzh ma soñj-me, ne vefe ket fall menegiñ an daou stumm e penn-kentañ ar pennad, ha cheñch an urzh war-lerc'h mar bez adanvet ar bajenn. Graet em eus diouzh an aesañ ha netra ken. Ne oan e soñj nag adskrivañ ar bajenn nag ober enklaskoù war an anv-lec'h-se, na tabutal. Ur c'hwitadenn eo, anat deoc'h. Ho tigarez a c'houlennan evit bezañ bet ken her. [[Implijer:Baleer|Baleer]] ([[Kaozeadenn Implijer:Baleer|kaozeal]]) 1 Ebr 2020 da 17:03 (UTC)\n::: Trugarez evit da respont ha ne'm boa ket gwelet ([https://br.wikipedia.org/w/index.php?title=Kaozeadenn_Implijer:J.C_EVEN&action=edit&section=23]). Mard eo mat dit e kinnigan distreiñ d'an titl orin, Gwenrann, an hini a gaver ar muiañ er geriadurioù. Ha menegiñ an daou, Gwenrann ha Gwerrann, er pennad, evel-just, hep lavaret e vefe gwelloc'h an eil eget egile. A galon, --[[Implijer:Llydawr|Llydawr]] ([[Kaozeadenn Implijer:Llydawr|kaozeal]]) 9 Ebr 2020 da 15:57 (UTC)\nAdtapet diwar « https://br.wikipedia.org/wiki/Dibar:MobileDiff/1870346 »


Young India - Wikipedia\nYoung India a oa ur gazetenn sizhuniek e saozneg embannet gant Mohandas Gandhi eus 1919 betek 1931. Gant Gandhi e voe skrivet er gazetenn-se e-leizh a draoù hag a zeuas da vezañ arroudoù brudet. Dre Young India e skignas e vennozhioù diwar-benn an "nann-feulster" en emsav evit dieubidigezh India diouzh yev Breizh-Veur.\nE 1933 e krogas Gandhi da embann ur gazetenn sizhuniek all, Harijan, e saozneg. Talvezout a ra ar ger Harijan kement ha "tud Doue" hag implijet e veze gant Gandhi evit ober anv eus kasta an Dalit. Er bloavezhioù 1930 ha 1940 e voe embannet Harijan e saozneg, Harijan Bandu e goudjarateg ha Harijan Sevak e hindieg. Er c'hazetennoù-se ivez e oa pennadoù diwar-benn ar vuhez en India hag er bed.\nYoung India Gandhi Heritage Portal\nAdtapet diwar « https://br.wikipedia.org/w/index.php?title=Young_India&oldid=1768519 »\nKemmoù diwezhañ degaset d'ar bajenn-mañ d'an 7 Gwe 2017, da 10:45.


Franked ar Roen - Wikipedia\nBro ar Franked o kreskiñ.\nFranked ar Roen eo al lodenn eus pobl ar Franked a oa war lez ar Roen er Vvet kantved, en-dro da gêr Köln, er vro zo aet d'ober Nordrhein-Westfalen en Alamagn, hiriv. Adal ar VIIvet kantved e voe graet Ripuarii pe Ribuarii anezho.\nDeuet e oant da chom e bro an Ubii en-dro da gêr Köln. Amezeien e oant d'ar Salii, ar Franked all a oa en Impalaeriezh Roman, er vro a zo deuet da vezañ an Izelvroioù ha Belgia, hag a ziskennas goude betek al Liger, hag a grouas an impalaeriezh frank, Francia.\nSalii ha Ripuarii a oa anvioù nevez da vodadoù nevez eus meuriadoù kozh war-dro an harzoù war lez ar Roen.\nAdtapet diwar « https://br.wikipedia.org/w/index.php?title=Franked_ar_Roen&oldid=1905243 »\nKemmoù diwezhañ degaset d'ar bajenn-mañ d'an 21 Mez 2021, da 15:41.


evelato - Wikeriadur\nEus evel hag atav.\nEvelato ez ea a-wechou da besketa, [...]. — (G. MILIN, Gwechall-goz e oa..., Kemper, 1924, p. 43.)\n« [...] ; evelato eo ret din gouzout, mar gellan, piv eo tad ar bugel. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 159.)\nNe lavaran ket deoc'h e vec'h laer; evelato e kav din e ve brav, pa'z eo bet furchet an holl, e vec'h furchet ivez. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 169.)\nEvelato, setu me amañ distro evit mat. GWE 64\ngalleg : cependant (fr) , pourtant (fr)\nAdtapet diwar « https://br.wiktionary.org/w/index.php?title=evelato&oldid=299921 »\nKemmoù diwezhañ degaset d'ar bajenn-mañ d'an 19 Mez 2020, da 11:48.


Instruction evit Assomption ar Verc’hes - Wikimammenn\nInstruction evit Assomption ar Verc’hes\nL. Prud'homme, 1849 (p. 277-279)\n◄ Instruction evit gouel Per ha Paul Instruction evit Assomption ar Verc’hes Instruction evit gouel an Nativite ►\nINSTRUCTION EVIT GOUEL\nAn Assomption eus ar Verc’hes Mam Doue.\nER pemzecvet devez a vis Eost e celebr an ilis gouel an Assomption eus ar Verc’hes. Ar guer-man Assomption a sinifi diguemer, abalamour ma oe ar Verc’hez Vari goude he maro diguemeret ha recevet en eê, ha curunet gant Doue rouanes d’an Ælez ha d’an dud da guenver an deiz hirio ; en hevelep fæçon ma reer en deiz bras-ma tri gouel en unan d’ar Verc’hes : ar gouel eus he zremevan eürus ar vuez-ma d’ar vuez eternel, ar gouel eus he diguemer hac he antre triomphani en eê, hac ar gouel eus he c’hurunamant er c’hloar ; ha rac-se brassa gouel a solennis an Ilis hed ar bloaz d’ar Verc’hes, eo he-ma.\nPa varvas ar Verc’hes, e lavarer penaus edo, er guer a Jerusalem o chom en ti sant Marc, eleac’h ma creder ec’h instituas hor Salver ar sacramant adorabl, hac e tisquennas ar Speret Santel d’ar Pantecost var an ebestel. Avertisset oe gant un Æl eus he maro, hac exceptet sant Thomas, en em gafas an oll ebestel hac an darn vuia eus an dud apostolic var ho maro, peguement-bennac ma oant pell bras diouthi : sant Denes Areopagit oe unan eus an dud apostolic-ma, evel ma en deveus-en leset he-unan dre scrit. Goude ma e devoa ar Verc’hes eta testamentet he dilladigou paour da blac’het devot, ha roet he benediction d’an oll assistantet, e rentas he ene gant douçder ha gant carantez da Zoue, hep poan ebet, evel pa falvize dezi cousquet. Hor Salver a zeuas neuse d’he diguemeret evit he c’hundui d’ar barados en compagnunez un infinite a Ælez pere a oe clevet o cana, pa oe douguet he c’horf d’ar bez. An dradition a laca penaus da ben tri dez goude, e ressuscitas evit mont corf hac ene da jouissa eus ar c’hloar, eleac’h ma oe placet gant an tri ferson eus an Dreindet var an tron huela dreist an oll re eürus, ha curunet rouanes an eê hac an douar. Rac sant Ian Damascen a scrif oa ur santimant comun etouez an tadou santel penaus sant Thomas o veza erruet tri dez goude he enterramant, hac o veza desiret guelet he c’horf sacr, e tigoras an ebestel ar bez evit ar sujet-se, ha n’er c’hefsont quet ebars : ar pez a roas dezo da gridi penaus oa ressuscitet ha pignet en eê corf hac ene, evel ma er c’hredomp oll ive communamant evit cals a ræsonou pere so fontet mad.\nAr pez a dleomp da gonsideri er gouel bras-ma principalamant, eo ma e bet exaltet ha glorifiet ar Verc’hes diouz-ma e bet ive en em humiliet. Exaltet ha glorifiet eo dreist ar c’heuriou eus an oll Ælez, evel a gan an Ilis hirio, abalamour ma e bet an humpla hac ar barfeta eus an oll grouadurien. Evelse ive e teu an llis da renta dezi ur c’hult hac un enor pehini ne aparchant nemet outi evel Mam da Zoue. Instituet e deus seiz gouel principal er bloaz (hepquen ar goueliou all pere ne d’int quet quen notabl), evit he enori ; ouspen ma e deveus destinet un devez er sizun, pehini eo ar sadorn, en memor anezi, ha ma recit en fin peb-unan eus he ofiçou divin bemdez un antiphonen pe ur c’hantic en meuleudi de zi. Nac a bet ilis hac a chapel a so consacret ha dediet en he hano hi ? Hac en so templ ebet so-quen a guement na ve un anter bennac ebars en enor d’ar Verc’hes.\nDre guement-se oll e teu an Ilis d’hon exorti, ha particulieramant er gouel bras-ma, d’en em adressi d’ar Verc’hes gant ur fizianç hac un devotion ar vrassa oc’h en em lacat dindan he frotection. Abalamour da-se e reer partout dre Franç ur procession solennel en deiz-ma eus he Assomption, evit satisfia d’ar vœeu a reas ar roue Loïs XIII, pehini, gant un devotion dreist ordinal en andret ar Verc’hes, en em vouestlas dezi, o lacat he vugale hac he oll rouanteles dindan he frotection, hac e pedas humblamant an oll breladet a Franç da ordren ma vise great partout dre ho escoptiou ar procession general-ma en enor d’ar Verc’hes bep bloaz ; ar pez so bet renouvelet gant Loïs XIV ha Loïs XV diveza maro. Ha rac-se hon eus un obligation particulier da assista oll gant un devotion hac ur vodesti bras er procession-ma.\nHoguen evit meritout ar brotection eus ar Verc’hes, e tleomp lacat hor poan da imita he vertuziou principal, evel ma’z eo, da guenta, he humilite, oc’h en em estimout nebeutoc’h eguet ar re-all, hac hep dont d’en em excus en hor fautou ; d’an eil, he furete a galon, oc’h en em breservi diouz ar pec’het marvel ha diouz an affection memes d’ar pec’het veniel ; d’an trede, he furete a gorf, oc’h en em gonservi ervad diouz ar pec’hejou control d’ar chastete, quen dre sonj, quen dre goms, quen dre action, hac o tec’het pell diouz an occasionou anezo ;. d’ar pevare, he faourentez, o tisprisout ar brasderiou hac ar madou eus ar bed-ma hac o caret ar beorien, hac erfin he abandon da brovidanç Doue, oc’h en em resina d’he volontez hep en em chagrina, nac en em impatianti en hon adversiteou. Mar d’och devot d’ar Verc’hes, ne deus quet izom d’hoc’h avertissa da iun derc’hent ar gouel-ma, ha da dostaat enna ouz ac sacramanchou gant un devotion vad.\nAdtapet diwar « https://br.wikisource.org/w/index.php?title=Instruction_evit_Assomption_ar_Verc’hes&oldid=165270 »\nKemm diwezhañ d'an 29 Du 2020 da 12:01\nKemmoù diwezhañ degaset d'ar bajenn-mañ d'an 29 Du 2020, da 12:01.


Kazetennoù ha Kelaouennoù enlinenn\nKabellig ruz. NEW\nOlier a zo ur c'hilhog jentil hag hegarat. Ur si bras en deus avat  ne c'hell ket sevel diouzh ar mintin !\nN'eo ket laouen mestr an atant  da betra kaout ur c'hilhog pa vez dihunet an ...\nAnthologie de nouvelles irlandaises contemporaines : Version bilingue.\nC'hoari - CD-Rom - Dafar - Dielloù - Diskouezadeg - Dornskrid - DVD - Fichennoù - Follenn-distag - Foto - Geriaoueg-Roll Ger. - Kartenn - Kartenn-post - Kasedig-gwelet - Kasedig-klevet - Kazetenn - Kelaouenn - Kraflevr-Strobad - Lec'h danvez - Levr - Levr Pladenn-arc'h. - Levr-skol - Malizenn bedagogel - Newsletter - Pennad-Skrid-Testenn - Pladenn-arc'hant - Skor kehentiñ - Sontadeg - Teuliad - Treuzwelusioù - WebPage\nOberour - Skeudennaour.ez


Danevell 21 (live Lennegezh lise) - Iskisat martolod ! (Skrid)\nDanevell 21 (live Lennegezh lise)\nIskisat martolod !\n« Un istor ! Un istor ! Ale, tad-kozh, mar plij, kont un istor deomp ! » e oamp holl o huchal, ken brav e kont-eñ e istorioù. Evel boaz en doa pleget ha setu eñ krog da gontañ, gant e daol-mouezh a zalc'he evezh an holl en-dro dezhañ.\n« En ur gêriadenn war ar maez, nepell diouzh Kemper, edo mignoned vras o chom. Hag ur yaouvezh... »\n« A setu, amañ emaout Tangi. Dont a ri da echuiñ ar radell hon doa kroget da sevel dimerc'her paseet ?a c'houlenn Fañch.\n- Evel-just, 'tont 'maon... »\nHa setu Tangi, Fañch, Nantev (Ronan e anv) ha Tin (Kaourintin, evel anv sant kêr-benn e vro) o vont betek al lenn nepell diouzh o zi. Kroget e oant da farsal, ha da gontañ a bep seurt istorioù an eil d'egile dija, ha da chikaniñ ivez emichañs, ar pezh a lakae un tamm buhez da sevel. Ar pevar-se a vefe tu ober le troa mousketaer anezho, pe un dra a seurt-se, ken rouez e oa gwelet unan anezho hep an tri all oc'h ebatiñ pe o pourmen. Atav e vezent asambles p'o deveze amzer dieub pe pa n'o deveze ket skol, hag evel-se e oa abaoe ma oant bihan tout. Troioù-kamm e-leizh a c'hoarient d'an dud, met dre vras e kemerent muioc'h a blijadur oc'h ebatiñ hag o sevel kabanennoù war ar maez pe er c'hoad.\n« Gwir eo e oa tost echu ar radell ganeomp, ne chom ket kalz traoù d'ober warni ken.\n- Setu e-giz-se e c'hellimp c'hoari ganti a-raok pell. »\nLabourat a rejont start met c'hoarzhin ha safariñ a rejont dibaouez koulskoude. Stagañ a rejont ar planken koad diwezhañ, un tach aze hag unan all ahont ha setu echu ar radell 'benn ar fin, ar baotred fier-ruz gant o labour. Da gentañ ez ejont o fevar warni hag e klaskjont mont betek tu all al lenn gant ur roeñv a oa bet fardet buan-ha-buan ganto. Pa voent sur da vat e oa mat ha solut ar radell e tivizjont war ar c'hoari a rafent.\n« Tu vefe deomp c'hoari morlaeron ha mont da dagañ ar vag.\n- Ur soñj gwelloc'h 'zo deuet din, perak ne rafemp ket evel pa vefe hol lestr aet d'ar strad ha ne chomfe nemedomp bev war ar radell.\n- Ma, perak ne rafemp ket ? Met dav eo anzav e oa gwelloc'h ma mennozh ! »\nHa war-lerc'h ur pennadig chikan e tivizjont c'hoari al lestr aet d'ar strad. Hag e-pad an deiz e voent o c'hoari war o radell. En em vountañ an eil egile en dour a gavent farsus. Eüruzamant ne oa ket yen an amzer peogwir e oa gleb-ha-teil ar baotred. Ober a rejont van pesketa ivez met ne zeuas ket brav ganto dre ma raent trouz ha cholori e-leizh.\nWar-lerc'h un devezh leun a blijadur e oa skuizh ar baotred ha pa grogas an noz da zont hag an amzer da freskaat e tistrojont d'ar gêr gant ar soñj kaout boued mat da goan (ar pezh 'oa pouezus-tre evit Nantev) hag ur gwele plijus da gousket. Met ar pezh 'oa eo o defe da vont d'ar skol antronoz, ha ne oa na gant plijadur na gant kalon e yafent di. En em guitaat a rejont e toull dor ti Dangi ha pep hini da redek eus e du.\nPa yeas tre Tangi en ti en em santas un tamm drol ha droug-kof en doa, met ne lâras netra d'e vamm dre ma soñje e tremenfe buan. Da goan en em redias da zebriñ evel ma rae da bep pred, peogwir e oa sur ne oa ket klañv ha n'eus forzh penaos en em c'houlennfe e vamm mod-all petra oa a-dreuz gantañ. Kavout a reas hir ar pred hag en un taol e teuas c'hoant dislonkañ dezhañ, prest e oa da c'haloupat betek ar privezioù met n'en doe ket amzer. Amzer dezhañ sevel ha mont betek an nor e krogas da zislonkañ e pep lec'h. E dud a selle outañ estonet, petra an diaoul en doa debret ken fall-se ? en em c'houlennjont. Mont a reas e vamm da bellgomz d'ar medisin hag aliañ a reas da Dangi mont d'e wele tomm 'lec'h ma oa bet lakaet ur pod-rous.\nMont a reas ar medisin da gaout Tangi en e gambr, goude bezañ bet un nebeud displegadennoù gant ar vamm. Pa welas stad an hini klañv ha pa c'houlennas gantañ penaos en em sante e tisklerias en doa hemañ tapet an droug-mor.\n« An droug-mor ? N'eo ket posubl kement-mañ, n'omp ket bet war vor hiziv !!! a respontas ar vamm, sabatuet-mik gant respont ar medisin.\n- Koulskoude ne welan ket ar pezh 'vefe 'mod-all... »\nGoude ur pennadig e kendalc'has : ar pezh en deus d'ober evit en em santout gwelloc'h a zo kousket ha mont a raio kalz gwelloc'h gantañ war-lerc'h.\nHa mont a reas ar medisin kuit, pres warnañ rak unan all en doa da vont da gaout. Tangi ne gredas ket lâret netra d'e vamm dre ma oa ken estonet hag hi ha ne grede ket ar pezh en doa lâret ar medisin, ken digredus e oa. Hag e vamm, na oa ket deuet soñj dezhi a-raok, da c'houlenn digantañ hag e ouie petra 'oa kaoz d'e zroug-mor. Neuze eo e tisplegas hemañ d'e vamm petra 'oa bet oc'h ober 'pad an deiz. Pa voe echu e zisplegadenn e krogas e vamm da c'hoarzhin ha da leñvañ memes, hep bezañ gouest da harpañ.\n« Kompren a ran pep tra. Bet out war ur radell an devezh-pad, ha bremañ out klañv gant an droug-mor 'peus tapet war al lenn », a lavaras, p'he doa adkavet he siriusted, d'he mab na oa ket o c'hoarzhin tamm ebet, feuket ma oa bet gant goaperezh e vamm.\n« Ar gwashañ tout en istor-se eo e oa aet Tangi da vartolod pa oa koshoc'h, ur martolod ampart memes, a blije kalz dezhañ mont war vor » a glozas tad-kozh dirazomp. P'hon doa divinet e oa an Tangi-se tad deomp, e oamp estonet-bras met plijet gant e istor.\n© 1995-2002 Maina Kernalegenn, Embannadurioù an Hemon, Skolaj Diwan, straed Gay Lussac, F-29480 ar Releg Kerhuon, Breizh, Europa.


DegemerStalLevrioùLevrioù 11-15 bloazHaroz an deiz\nHome / Levrioù / Levrioù 11-15 bloaz / Haroz an deiz\nO tigeriñ al levr-mañ out deuet da vezañ an haroz(ez) anezhañ. Er pennad 1añ e vo fiziet ur gefridi ennout. Evit kas da gefridi da benn e ranki lammat a bennad da bennad, betek an niverenn 100. Da Afrika ez i hag e vi cheñchet gant « Strobineller ar Glav »…\nDiwall memestra ! Arabat dit klask advevañ en da vuhez wir ar farsadennoù a ranki gouzañv el levr-mañ.\n141 er stok\nHaroz an deiz quantity\nISBN: 978-2-86824-227-3 Rummadoù : Levrioù 11-15 bloaz, Priz ar Yaouankiz Product ID: 1457\nGanet eo bet Pascal Hervio e 1962. E Lanniliz emañ o chom. Anavezet eo eñ hag e verc’hed e Strollad ar Vro Bagan ha kemer a ra perzh e buhez ar skolioù e brezhoneg en e vro. Troidigezh al levr “Ar blouked” skrivet gant Youenn Cóic a zo bet graet gantañ. Goude an heuliad 3 levr savet gantañ er bloavezhioù paseet (Tamasheq ! ; Bro-gozh Mamadou ; Ur vaot en oabl), setu al levr-c’hoari kentañ e brezhoneg !\n2014, dastumad Priz ar Yaouankiz, 64 p., ment 110×118 cm\nRoit an ali kentañ war “Haroz an deiz” Cancel reply


Ar yezhoù sintezel (saoz. synthetic languages) a ra gant gerioù savet diwar ur wrizienn hag un nebeud morfemoù ouzhpennet outi. N'eo ket ret atav, avat, ober gant morfemoù a c'heller ober an diforc'h gante hag ar wrizienn. Da lâret eo e c'hell ar morfemoù bezañ enteuzet gant ar wrizienn (ds. saozneg man > men) pe e c'hellont bezañ merket gant tonennoù pe perzhioù fonetikel all. N'eo ket ken pouezus urzh ar gerioù en ur frazenn en ur yezh sinteezel rak gallout a reont ober gant morfemoù ispisial evit merkañ perzh resis ur ger en ur frazenn bennak. E seurt yezhoù, neuze, eo eo kalz pouezusoc'h rol vorfologiezh ar eget hini ar gevreaduriezh.\nAdtapet diwar « https://br.wikipedia.org/w/index.php?title=Renkadur_hervez_ar_vorfologiezh&oldid=1985228 »\nKemm diwezhañ d'an 7 Ebr 2022 da 17:58\nKemmoù diwezhañ degaset d'ar bajenn-mañ d'an 7 Ebr 2022, da 17:58.


Sant- Gwenole hag ar gevredigezh Transition Bleue – actu.fr\nSant- Gwenole hag ar gevredigezh Transition Bleue\nNiver ar bigi a zo digresket splann e porzhig Sant-Gwenole er 25 bloavezh paseet. Du eo an amzer da zont. Ar gevredigezh Transition bleue a c'hellfe gwellaat an traoù.\nPublié le 16 Avr 17 à 8:35\nC'hoant he deus Gwenola Le Troadec kevreañ an energiezhioù e Sant-Gwenole evit gervel ar bolitikerien d'an evezh. -\nPorzh Sant-Gwenole a seblant bezañ re vras bremañ. War ar c’haeoù ne vez gwelet nemet 12 bag aod, 11 kanod hag ur vag keinvorel hepken. E 1990 e tilestre 300 bag o fesked ! Eus he zi e-kichen an dour, e sell Gwenola Le Troadec, abaoe un nebeud bloavezhioù, ouzh porzh Sant-Gwenole o vervel goustadik. « Ti ma mamm-guñv eo. E-pad ar vakañsoù e teuen amañ. Pa oan bugel e sec’he rouedoù liesliv war bep tachenn dieub. E pep lec’h e oant.\nCheñchet eo an traoù », a zispleg ar vaouez o labourat er c’hehentiñ, o chom etre Pariz ha Sant-Gwenole. E miz Kerzu e tiviz sevel un diell evit gervel d’an evezh war diskar gorrek ar pesketaerezh artizanel. Mont a ra e darempred gant ar sevenour yaouank Nicolas Goudeau. Lakaet eo bet ar film berr enlinenn e miz C’hwevrer hag e-pad 7 munutenn e vez selaouet ouzh ar vartoloded pesketaerien.\nKomz a reont eus o c’harantez evit ar mor, kalite ar pourvezioù, al liammoù gant ar vevezerien… 3 000 den o deus sellet outañ dija. Ar sinadeg savet gant Gwenola Le Troadec he deus rastellet 2 000 sinadur dija. Goulenn a ra digant ar bolitikourien, dreist-holl ar re war ar renk evit bezañ prezidant, kemer kont eus ar pesketaerezh artizanel.\nUn dro dibar\nE-pad miz Meurzh ez eus bet ar c’hentañ emvod publik, hanterkant den a zo deuet, en o zouez tud eus micherioù ar mor, eus industriezh ar boestoù-mir, pe keodedourien. An holl o deus selaouet Gwenola Le Troadec, koulskoude n’he deus tamm gouiziegezh ebet a-fed pesketaerezh. « Moarvat int aketus peogwir on merc’h vihan an amiral Querangal des Essarts en deus graet ur bern a draoù evit ar vro. Hag evel-just e chom kreñv beli ar mammoù amañ », a zispleg Gwenola Le Troadec.\nKevredigezh La Transition bleue e Sant-Gwenole a zo bet krouet nevez ‘zo. Bodadoù-labour a bep seurt a vo, war demoù ken disheñvel hag ar c’hotaioù, teknikoù nevez ar pesketaerezh, dalc’h ha nevezidigezh ar bigi, talvoudekadur ar produioù… « Amañ hon eus ur patrom artizanel o toujañ d’ar pourvezioù ha da ezhommoù ar vevezerien. Dav eo difenn ar patrom-mañ. Bremañ e c’hellfe cheñch an traoù ha gellout a rafe bezañ un dro dibar. »


Kevredigezh Kembre-Breizh: Pourmenadenn en noazh war varch-houarn\nPourmenadenn en noazh war varch-houarn\nKrog eur da brientiñ da-geñver ar Bourmenadenn en Noazh war Varc’h-Houarn e Kerdiz, a vo dalc’het e miz Mezheven. E 2010, evit an trede gwech, e vo tud noazh, lod all damwisket, ha darn all livet o c’horf, o tremen dre straedoù kreiz Kerdiz. Lod eo eus un emsav etrebroadel a glask, en un doare fentus a-walc’h, sachañ evezh war enkadenn an endro. Niverus-tre eo ar c’hêrioù dre ar bed ma vez dalc’het ar vanifestadeg-se, evel ma tiskouez kartenn (diglok)-mañ: http://maps.google.com/maps/ms?msa=0&msid=110776403463258949582.00044e01ceb53a09b60b0\nNebeut a dud a zo bet o varc'hhouarnañ en noazh er broioù Keltiek avat, rak Dulenn (Baile Átha Cliath), Béal Feiriste (Belfast) ha Dùn Éideann (Edinburgh) eo ar c’hêrioù nemeto ma’z eus bet dalc’het hevelep pourmenadennoù.\nHervez lec’hienn WNBR ez eo pal ar bourmenadenn sachañ evezh war an ezhomm mallus da chom hep depantout war ar c’hirri, ha da bleustriñ kentoc’h war natur dibar ha galloud an hinienn.\nAr vanifesterien a c’houlenn ma paouezfed a vezañ diouzh dorn an eoul-maen, ma vefe renet strishoc’h sevenadur ar c’harr-tan ha ma vefe roet lañs d’an energiezh c’hlas. Sevel a reer a-du ivez gant an doareoù treuzdougen padus ha gant an ezhomm da suraat ma vo diogeloc’h ar marc’hhouarnañ dre vras. Un dro eo ivez da gaout plijadur, anat eo, rak ‘lidañ hor veloioù hag hor c’horfoù’ zo roet evel ur pal all.\nNemet 37 den n’o doa kemeret perzh er bourmenadenn gentañ e Kerdiz e 2008, padal e oa 67 e 2009. Ar memes manifestadeg e Londrez avat he doa sachet 1,200 a dud warlene ha hini Brighton, e kreisteiz Bro-Saoz,700.\ntagioù endro, Kerdiz, manifestadeg, mirc'hi-houarn, noazhkorfegezh


Journal de Renaud Camus, mardi 22 octobre 1985\ncréée le jeudi 10 juillet 2014, 14 h 29\nmodifiée le vendredi 26 juin 2015, 18 h 12Grenoble, mardi 22 octobre 1985, 11 heures du soir. Merveilleux après-midi, aujourd’hui, sur l’autoroute, avec Rodolfo : les paysages de Bourgogne, sous les couleurs de l’automne, ~~’~~~~~~~~ ~~~~~ ~~’~~~~ ~~~~~~~~~~~~ ~~~~~ ~~~~~~~~~~~. ~~~ ~~~ ~~~~~~~ ~~~~~~~~ ~~~~ ~~~~~ ~~~~ ~~~~~~~~~~~~ de Nouvelle-Angleterre où ~~~~ ~~~~~~~ ~~~~~~~~~~~ ~~~~~ ~~~~~~~ ~~~~ ~~’~~~~~~~~ ~~~ ~~~~~~~~~ ~~~~~ ~~~ ~~~~~~, ~~~~ ~~~~~~~~~ ~~~~~ ~~~~~~ ~~~ ~~~~~~~ ~~~~~~~ ~~~~~~ ~~~~~-~~~~~. ~~~~~ ~~~~~ ~~~~~~~, ~~~ ~~~~~~~ ~~~~~~~ rouge se couchait ~~~~ ~~~ ~~~~~~ ~~~~~ ~~~~~~~, ~~~~~ ~~~ ~~~~~~~. ~~~ ~~~~~ ~~’~~~~ ~~~~~~~~~~ ~~’~~~~~~ ~~~~~~ ~~~ ~~~~~~~~~~~ ~~~~~~~~~~~~ ~~~~~~. ~~~ ~~~~~~~~ ~~~~~~~~~ ~~~~~~~~~~~~, ~~~~~~~~~ ~~~ ~~~~~~~, ~~~ ~~~~~~~~~~~~ sur les champs, ~~~~~ ~~~~ ~~~~~~~~ ~~~~ ~~~~~~~~~~. ~~~ ~~~~~~~ ~~~~ ~~’~~~~~~~~~ ~~~ ~~~ ~~~~~~~~~, ~~~~ ~~~~~~~~~, ~~~~ ~~~~~~ ~~~ ~~~~~~, ~~~~ ~~~~~~ ~~~ ~~~~~~, ~~~~ ~~~ ~~~~~ ~~~~~~~~~~~~ ~~~ foutre pur.\nSitôt quitté ~~~~~~, ~~~ ~~~~~~ ~~~~ ~~~~~~~~ ~~~~~~~~, ~~~ ~~’~~~~ ~~~~~~~ ~~~~ ~~~~~~~ ~~~~~~~, ~~ ~~’~~~~~~~~ ~~~ ~~~~~~ ~~~~~~~~~~~, ~~~ ~~~~~~~~~~~. ~~~~~~~ ~~~~~~~~, ~~~~ ~~’~~~~ ~~~~~~ ~~~~~ ~~~~, ~~~~~~ après heure, par ~~~~~~ ~~~~~~~~~~~ ~~~ ~~~~ ~~~ ~~~~~~~ ~~~~~~~~~ ~~~ ~~~~~~~~ ~~~~~~~, ~~~~~ ~~~~~~~~~~ ~~’~~~~~~~~~~~ ~~~~~~ ~~~~~~ ~~~~~ ~~~~~~~~~ ~~~~~ ~~~ ~~~~ ~~ ~~~~~ ~~~~~~~~~~ ~~~~~~~~~~~ ~~ ~~’~~~~~~. ~~’~~~~~~ d’abord la sonate ~~~ ~~~~~~, ~~~~~ ~~~~~~, ~~~~~ ~~~~~~~~ ~~~~~~ ~~~~~~~~~~~ ~~~~~~ ~~~ ~~~~~~~~~~ ~~’~~~~~~~~~~~~~~~~ ~~~~~~~~, de Venise aux Roses d’Ispahan, de L’Absent jusqu’à Sur ~~~~ Lagunes. ~~~~~ ~~~~~ ~~~~~~~~~~ ~~~~~~~, ~~~~ ~~~ ~~~~~~ ~~~~~~~~ ~~~ Berg, faisait entendre ~~~~~~~~~, sa Polonaise Fantaisie, ~~~~ ~~~ ~~~~ ~~~~~~~~~~~ ~~~ ~~~~~~ ~~~ ~~~~ hallucinante Marche ~~~ Radetzky. ~~’~~~~ ~~~~~~~~~~~ ~~~ ~~~~ du Week-end d’Ivo ~~~~~~ ~~~~ ~~~ ~~~~~~~~~~ ~~~ ~~~~ ~~~~ ~~~~~~~~~~ sous la semence ~~~ ~~~~~. ~~~-~~~~~ ~~~ ~~~~~, ~~~ ~~~~~~~ ~~~~~~~~ ~~~ ~~~~~~. ~~~~~ ~~~~~ ~~~~~~~ ~~~~~ ~~~~ ~~~~~~~~~ ~~~~~~~, ~~~ ~~~ ~~~~~~~ ~~’~~~~ ~~~~~~ ~~~~~. ~~~~~~~~ ~~~~~~~~~ ~~~~~~~~~ ~~~~ amours de La ~~~~~~~~~~~~~~ ~~~ ~~~ ~~~~ ~~~ ~~~~~~~~~~~~, ~~~~~~ ~~~~ ~~~~~~~ ~~~~~~ ~~~ ~~~~~-~~~~~~ ; ~~~~~ ~~~~ ~~~~~~~ ~~~~~~~~, ~~~ ~~~~~ ~~~ ~~~~~~~~ ~~~~~ ~~~ ~~~~~, ~~~ ~~~~~~~ ~~~ ~~~ propos s’imagine mal. ~~~ ~~~ ~~~~~~~~ ~~~~~~~ ~~~~~ ~~~~~~~~~~, ~~~~~~~~~~~~~~~~, ~~~~~~ ~~~~~ ~~’~~~~~~~~~ ~~~ ~~~~~ ~~~ ~~~~~~~~. ~~~~~ ~~’~~~~ ~~~~~~. ~~~ ~~~~~~~ ~~~~~~~~~~ ~~ ~~~~~~~ ~~~ ~~~ ~~~~~ ~~~~~~~~~~~~ ~~~~~~, sans témoigner le ~~~~~~~~ ~~~~~ ~~~ ~~~ ~~~~~~~~~ ~~~~~~~~~~, ~~~~ ~~~~~~~ d’Andromaque : ~~~ ~~~~~~ ~~~~~~~~ ~~~~~~ ~~~~~~~~, ~~~~~ ~~~ ~~~~~~~~, ~~~’~~~ ~~~~~~~ ~~~~~~~~~. ~~~ ~~~~~ ~~~ ~~’~~~~~~~~~~, ~~~~ ~~~~~~~~~ ~~~~~~~, d’une vulgarité sans ~~~~, ~~~~~~~~~~~~ ~~~~ ~~~~~~~~ ~~~ ~~’~~~~~~. ~~~~~ ~~~~~~ ~~~~~ ~~~~~~ ~~~ ~~~~, ~~~~~~~, ~~~~~~~~~ ~~~~~~~~ ~~~ ~~~~ ~~~~~ ~~~~~~~~ ~~~~ ~~’~~~~~~~~~~~~ ~~~ ~~~~~~~~~, ~~~~~~~~~~~~, ~~~~~ ~~~ ~~~~~~~~~~~~~ local, ou critique ~~’~~~~, ~~’~~~~ ~~~~~ ~~~ ~~~~~~~ ~~~ ~~~~~ ~~~~~~ ~~~ ~~~~ ~~~~~~~ ~~~ ~~~~~~ ~~~~ ~~~~~ ~~~ ~~~~ ~~~~~ ~~~~~~~~ ~~~ ~~~~~~~~ ~~ ~~’~~~~~~~ ~~’~~~~ ~~~~~~ ~~~~~ ~~~ bon : assez hallucinant.\nPicasso était ~~~~~~~ ~~~~ ~~~ ~~~~~~, ~~~~~ ~~~~~, ~~~~~ ~~’~~~ ~~~~~~~~ ~~~~~~ ~~ ~~~ ~~~~~~~~. ~~~~~ ~~~~~ ~~~ ~~’~~~~~~ ~~~~ ~~~ ~~~~~~ ~~~~~~~~~~, ~~~ ~~~~ ~~~ ~~~~~~~~~ ~~~ ~~~~~ souvent faible. Sa ~~~~~~~~, ~~~~ ~~~~~~~~~, ~~~~~~~~ ~~~~ ~~~ ~~~~~~~~~~ ~~~~~~~ : ~~~~~~~~ ~~ ~~’~~~~~~~~~, ~~’~~~~~~ ~~~~~~~ ~~~~~~ ~~~ ~~~~~~ ~~~~~~~~. ~~~~~~ ~~~~~~~~~~~~~~ ~~~ ~~~~~~ ~~~~~. ~~~~~ ~~’~~~ ~~~~~~~~~~~ ~~~~ ~~~~~ ! Et les Demoiselles d’Avignon, ~~~~~~ ! ~~~ ~~~~~, ~~~ cela…\n« Bien ~~~~, ~~~~~ ~~~~, ~~~~~~~~~~ ~~., ~~’~~~~~~~~ ~~~ ~~~~. ~~~~~ ~~~ ~~’~~~~ ~~~~ ~~~~ ~~~ ~~~~ ~~~~~~~~ ~~~~ ~~~~~ ~~~ ~~~~~~~~~ ~~~ ~~~~~~~~, c’est l’ensemble de ~~’~~~~~~, ~~’~~~~ ~~~ ~~~~~ ~~~~~~~, ~~~~~ ~~~~~~~~~~, ~~~ ~~~~~~~~ ~~ ~~’~~~~~~, ~~~ ~~~~~~, ~~ ~~~ ~~~~~~~~~, ~~ ~~~ ~~~~~~~~~. ~~~ ~~~ ~~~~~~~ rien.\n— ~~~ ~~~, ~~~~~~ même…\n— Presque rien, en ~~~~~ ~~~~ ~~~~~~~~ ~~ ~~~~~~~~ ~~~~ ~~~~~~~~~~~~ ~~~~~~ ~~~ ~~~~ ~~~~ ~~~~~~~ ~~~ ~~~~ ~~~~~~~~, ~~~~~~~~~~~ ~~~~~ ~~~~~~, ~~~ ~~~~~~~, ~~~~~~~. ~~~~~~~ ~~~~ ~~~~~~~~, ~~~ ~~~~~, ~~’~~~~~~~~~~~~ autant à ce ~~~~ ~~’~~~~~~ ~~~~ ~~~~~~~ ~~~’~~ ~~~ ~~~~ ~~’~~~~~~, ~~~ ~~~~~ ~~~~~, ~~~~~ ~~~~, ~~’~~~~ ~~~~~~ ~~~~~~~~~~~~. ~~’~~~~~~ ~~~ ~~~~~~ ~~~~ ~~~~~~~~~, ~~~ ~~~~~~~~~~~~~~, ~~~ ~~~~~~ ~~~ ~~~~~~~~, etc. »\nMais Flatters parlait ~~~~~~~~ ~~~~~ lui-même.\nInsolite, ~~~~~~~~~ : ~~ ~~’~~~~~~-~~~~~~~~~ ~~~~~~ ~~~ ~~’~~~~~~-~~~~~~~~ ~~~~~, ~~~ ~~~~~~~~~~~~ ~~~~~~~~.


GBB : UR SAPRE PROGRAMM ! — Mignoned ar brezhoneg\nMignoned ar brezhoneg / Keleier / GBB : UR SAPRE PROGRAMM !\nDENEZ Prigent, Penn skritell Gouel Broadel ar Brezhoneg (GBB) d’an 8 a viz Even 2019 e Langoned\nU r gwir blijadur eo deomp, aozerien Gouel Broadel ar Brezhoneg, kemenn deoc’h e vo gwelet DENEZ Prigent e-kerzh gouel meur hor yezh. Evit an eilvet GBB “mod nevez” e Langoned e teuio neuze. Dalc’het e vo ar fest dibenn sizhun ar Pentekost, deus ar Gwener 7 a viz Even betek ar Sul 9 a viz Even 2019. A-viskoazh eo bet lakaet war wel gant ar festival an arzourien kar-o-yezh. DENEZ a labour hardi evit ar brezhoneg, un enor eo evidomp kaout anezhañ ganeomp neuze. Un dalvoudegezh vras e ro d’ar festival ivez. Faota deomp lakaat da glevet un arzour gwriziennet mat e sonerezh ar vro, met ivez gouest da vont war zu ar sonerezh a-vremañ. DENEZ zo ur den a stroll an dud tro dro d’e vod da gas ar c’han doare “chamanek”. E abadenn nevez, “Mil Hent”, a vesk tonioù elektronek hag akoustek, e-giz red e grouadennoù arzel abaoe an deroù m’eo brudet. Plijout a raio kement d’ar re yaouank tik gant an elektro, kement ha d’ar re goshoc’h plijet gant ar sonerezh akoustek. Ar from treuzkaset a-dreuz d’e sonerezh ne laosk den diseblant.\nGer ar programatour “Me, pezh a blija din gant sonerezh Denez ez eo pa zeer da riboulat e Brest, Naoned pe Roazhon : achuañ a rez en un “after” bennaket, ha bezañ zo atav deus DENEZ war ar playlistoù ! Ral ‘walc’h an arzourien a gan e brezhoneg zo deuet da benn d’ober o zoull ‘barzh kement endro zo tout. Deuet eo da vout ur gwir arouez pozitivel evit ar vrezhonegerien yaouank.”\nPrenañ bilhiji evit Gouel Broadel ar Brezhoneg\nArzourien e-touez ar re wellañ e bed ar sonerezh e Breizh ‘vo aze ivez\nAnvioù brudet all zo bet kadarnaet. Savet hon eus ar programm o tibab arzourien hag a gan e brezhoneg, hag a ra traoù evit hor yezh pe tud hag o deus un engouestl politikel e-keñver Breizh pe yezhoù bihan-niver er bed.\nKRISMENN da skouer a ginnigo e abadenn ‘N om gustumiñ deus an deñvalijenn” d’ar Gwener 7 a viz Even, berzh ‘noa graet e Trans Musicales 2017 !\nEvit al leurenn Kan’Noz d’ar Sadorn 8 a viz Even e vo STARTIJENN, steredennoù ar Fest-Noz ! Strollad engouestlet o tifenn kreñv ar brezhoneg, pouezus e oa o c’haout e kreiz ar gouel ! Ar raktres EBEN gant 3 c’hanerez AN TEIR, ar re o deus savet kanaouenn Ar Redadeg 2018, a ginnigo un abadenn hag a oa bet krouet e-pad Gouelioù Etrekeltiek an Oriant 2018. DOM DUFF, kaner rock eus Langoned, a lido e bladenn nevez d’ar Sadorn 8 da noz ivez.\nTrec’hourien an Taolioù-lañs paseet\nPal an taol-lañs eo dizoleiñ strolladoù hag a gan e brezhoneg, poellek eo neuze programmiñ ar re o deus gounezet betek bremañ ! UKAN, ar strollad ‘noa gounezet an Taol-lañs e 2017 a vo war al leurenn gant e son “pop-rock”. LUNCH NOAZH, trec’hourien 2011, a lako an holl da lammat e pep lec’h gant o sonerezh jazz, soul, sonerezh ar bed, d’ar Sadorn 8. An daouad EGIN, trec’hourien 2009, a sono an daou zevezh. TYTO ALBA, kaset gant ar ganerez Loeiza Beauvir he doa bet priz ar brezhoneg en Taol-Lañs 2011 …\nBugale ‘vo ivez war al leurenn ! D’ar Sul 9 e vo 300 anezho, BUGALE KREIZ BREIZH, o kanañ evit plijadur an holl. Da heul e vo ur Fest-Deiz gant meur a soner, deuet da seniñ tonioù broioù Breizh, gant KANT A GAN 2018 en o zouez ; kanaouennoù kanet ha rannet etre an holl e kentelioù pe stalioù kanañ e brezhoneg. Ar wech-mañ e vo lakaet war wel Bro-Leon ha Bro-Wened dreist-holl. PEVARLAMM, strollad a-feson heñchet gant ar soner Konogan An Habask, a liammo en un doare soutil sonerezh Breizh ha sonerezh ar bed. Hag evit klozañ ar gouel : ur Fest-Noz bras gant ar strollad FLEUVES, BEAT BOUET TRIO ha da heul un nozvezh SOUND-SYSTEM.\nDigor eo enskrivadurioù An Taol-lañs\nGant an Taol-Lañs e vo kroget ar fest d’ar Gwener 7 a viz Even. Kenderc’hel a ra al leurenn-lañs-mañ da ambrougañ strolladoù sonadeg a-vremañ kanet e brezhoneg. 2 rummad a vo ar wech-mañ : unan a-vicher hag unan amatourien. 2 loread a vo ar wech-mañ neuze. Kit e darempred gant an aozerien evit lakaat hoc’h anv (contact@mignoned.bzh) !\nEkoreizhiad ar brezhoneg bodet e-pad 3 devezh\nBourk Langoned ‘vo treuzfeurmet en un takad-bale e-pad an dibenn-sizhun-se. Ken liesseurt hag ar brezhoneg e vo ar gouel : meur a abadenn en hor yezh, atalieroù pleustrek evel ur masterclass skrivañ e brezhoneg ha kanañ pe yoga… Ur programm evit bugale a vo ivez, en o zouez KANEVEDENN d’ar sadorn 8/06, LONENED FUR HA FOLL d’ar sul 09/06. Digoust e vo ar mont e-barzh evit ar vugale a zo nebeutoc’h eget 12 vloaz. C’hoariva liesyezhek a vo kinniget ivez gant TEATR PIBA (sul 9), un abadenn c’hoariva pobl gant KANFARTED LANLEYA (sadorn 8) hag un dibab eus ar filmoù gwellañ e brezhoneg, istitlet e galleg (7, gant ar sevenerien hag un tabut da heul ar film), ur gêriadenn evit an niverel e brezhoneg, ur gêriadenn gant embannerien ha kevredigezhioù sevenadurel tro dro d’ar brezhoneg, taolioù-krenn ha tabutoù jubennet e galleg war eeun, c’hoarioù e brezhoneg, un “escape game”, ur c’hoari bras gant Sten Charbonneau, sirk, gouren, un tournamant mell-droad tredeoget e brezhoneg, ur gêriadenn gant artizaned, h.a. … Pedet e vo ivez prezidant ar gevredigezh EUSKAL MONETA da zisplegañ deomp penaos e vez graet gant ar moneiz lec’hel Eusko evit diorren implij ar yezh.\nAbaoe ar bloavezhioù 70 ez eus eus “Gouel Broadel ar Brezhoneg” ; douget gant frammoù a bep seurt, kevredigezhioù pe strolladoù politikel, GBB ‘neus bodet betek 10 000 den da skouer e Spezed e fin ar bloavezhioù 90. Un oadvezh all a zo gant ar stumm nevez e Langoned : douget ‘vez gant ar gevredigezh Mignoned ar brezhoneg evit an eil gwech ha kreizennet eo bremañ e Bro ar Roue Morvan, Kreiz-Kornog Breizh, e Langoned neuze. Ar gouel ‘neus c’hoazh ul liv a stourm gant arc’hadur kreñv ofisieladur ar brezhoneg ; e rekipe : bodañ bed ar brezhoneg e memes lec’h e-pad 3 devezh, “Planedenn hor yezh”. Kenaozet ‘vez ar gouel gant Mignoned ar Brezhoneg ha Bod Kelenn, ur gevredigezh eus Langoned.\nC’hoant ho peus da vezañ ‘barzh ar jeu ? Kit e darempred gant Mignoned ar Brezhoneg evit bezañ a-youl vat !\nEvit muioc’h a ditouroù, mont e darempred gant an aozerien : Kevredigezh Mignoned ar brezhoneg / contact(at)mignoned.bzh / 06.11.70.65.92 / www.gbb.bzh\nbrezhoneggouel broadel ar brezhonegLangoned


Pajenn:Guillouzic - Bue Zant Ervoan, 1894.djvu/28 - Wikimammenn\nPajenn:Guillouzic - Bue Zant Ervoan, 1894.djvu/28\ngant Tad Abad ar Relek (ar Relek a oa en eskopti Leon). Na nevoa ket an den paour-ze a beardra vit mont en prosez evelse, hag a oa o vont da goll he oll dreo. Eun de benag a glevaz komz deuz Ervoan a Gervarzin a oa brudet vit bean eun avokat mad. Mont a rez da gad Ervoan hag hen pedaz, en han ’Doue, da zikour anean. — « Ia, eme Ervoan, me zikouro anoc’h mar man ar wirione a du ganac’h. » — « Kridi ran, eme an den-ze, penoz a man ar wirione ganen, hag hen touet a rafen mar be ret. » — Ervoan a rez d’ean touet (dalc’hmad a rae ze, rag na nije ket goulet difen ar gaou) ; ha goude-ze a dalc’haz da difen kaoz an den-ze, war he fraiz, deuz an eil tribunal d’egile, ken a nevoa goneet he brosez.\nD’an amzer-ze a oa kals a dud hag a vije debret ho danve gant an uzuillerien, hag ar re gemere arhant en prest digant ar re-ze, a nije aliez lec’h da gad keün. — Eun intanvez diouz a Beurit-ar-Roc’h, he hano Levenez, a nevoa amprestet arhant evelse digant eun uzuiller anveet mad, hanvet Riwal Hardel. He-man c’hoanteaz kemer, vit an arhant-se, liorz an intanvez. Ho-man, o vean n’alle ket paean raktal, a c’houle ma vije gortozet eur pennad gant-hi, rag a hent-all an arhant na dale ket al liorz. Dont a rez an intanvez-ze da gad Ervoan, hag a laraz d’ean, en han ’Doue, difen anei. « Ia, emehan, me difenno anoc’h, mar man ar wirione ganac’h. » Ar prosez a badaz pell, rak Riwal Hardel a nevoa arhant da vont deuz an eil tribunal d’egile ; Ervoan a iez ganthan beteg ar pen pellan, hag a c’honeaz prosez an intanvez ; hag\nAdtapet diwar « https://br.wikisource.org/w/index.php?title=Pajenn:Guillouzic_-_Bue_Zant_Ervoan,_1894.djvu/28&oldid=127411 »


Pajenn:Troude ha Milin - Ar marvailler brezounek.djvu/260 - Wikimammenn\nPajenn:Troude ha Milin - Ar marvailler brezounek.djvu/260\nAR MARVAILLER BREZOUNEK\nAotrea a reaz ar brinsez gant-hi ar pez a c’houlenne ; evelato e voa souezet e devoa hou-man lakeat tremen eunn nozvez e kampr ar prins. Lavaret a reaz ann dra-ze d’he zad, gant aoun na vije eunn dra-bennag etre-z-ho. Ar prins koz-ma a roaz neuze gwin-kousket d’ar prins iaouank, abarz ma’z eaz d’he wele, ha neuze e voe laosket plac’h ar ier da vont enn he gampr. Hou-ma neuze a stag gant he Oremus : — Sada me deut, eme-z-hi, d’as kwelet, hag uzet em beuz va daou re voutou houarn hag eur re voutou dir oc’h da glask ; didachet em beuz da roched, ar roched-ze a voa enn-hi tri vanne euz va goad, ha ne c’hellaz den ho c’has kuit nemed-oun.\n— Ar prins ne rea van ; mik e voa, ha ne gleve ket anezhi, na netra a gement a lavare d’ezhan. Hou-man neuze a ra he c’hlemmou krevoc’h-kreva ; eunn truez he c’hlevet. — Brema, eme-z-hi, e rez ar skouarn vouzar ; ne voaz ket evel-se gwechall, pa’z edoz dindan kroc’henn eul loen heuzuz. — Adalek ann noz pardaez beteg ann deiz, ec’h hirvoudaz er c’hiz-ze oc’h diskouarn ar prins ne c’helle ket klevet anezhi, ha na rea van, kaer e devoa hou-ma heja anezhan.\nDa c’houlou-deiz e voe great d’ezhi mont da gaout he ier, hag hi neuze ha lakaat he iarik arc’hant e-touez ar ier all. Ar brinsez, pa dremenaz dre ar porz, a welaz anezhi hag e devoe c’hoant d’he c’haout, da lakaat gant he c’hillek aour. Paotrez ar ier he gwerzaz ive evit nao mil skoed,\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/260&oldid=114295 »\nKemmoù diwezhañ degaset d'ar bajenn-mañ d'an 4 Meu 2018, da 22:20.


Ur c'havell etrebroadell\nPell a-walc'h eus ar vro eo bet ganet ar c'hor "Mouezh Paotred Breizh" e 1993 : e Atlanta, e Stadoù Unanet, e-lec'h e oa pedet da zont da ganañ lazoù -kanañ paotred eus Bro-Gembre, Bro-Saos, Bro-Ganada ha Bro-Aostralia, hag ivez Breizhis bodet tro-dro de Yann-Vari Airault ha Yann-Ber Premel.\nDa frouezhañ hon herez breizheg\nAr sonerezh, an dañsoù, ar c'hontadennoù, ar c'han e brezhoneg a ro nerzh d'hon identelezh, d'hon istor, d'hor buhez.\nDre ar c'han eo e klask ar c'hor "Mouezh Paotred Breizh" kas war-raok abaoe sevenadur Breizh ha da geñver e veajoù lakaat hon histor, hon douar, hor yezh, hor c'hredennoù da vezañ anavezet e Bro-Frañs hag e broioù all.\nEus an hengoun d'an amzer-vremañ\nKanaouennoù eus Breizh ha Bro-Gembre a vez kanet gant " Mouezh Paotred Breizh". Enoret e vez gant ar c'hor barzhed, troerien ha kempennerien eus ar vro, tud yaouank a-walc'h a-wechoù..\nUr stumm divoutin\nKant bennag a dud o deus kemeret perzh e kresk ar c'hor abaoe e grouidigezh, pep-heni gant e dalant hag startijenn. Gant ar memes birvilh atao e labour un hanter-kant bennag a ganerien ha sonerien o tont eus pemp departamant Breizh.\nUn anv brudet\nDeuet eo da vezañ ar c'hor "Mouezh Paotred Breizh" ur mestr war dachenn ar c'han liesvouezhieg e brezhonneg.\nRoet e deus ouzhpenn 400 sonadeg, e pep-lec'h e Breizh, e-pad Gouelioù Kemper hag an Oriant da skwer, med ivez en diavaes-bro : Paris, Elzas, Euzkadi, Lyon, Touraine, Lorraine, Bearn, Vosges, h.a; hag en estren-vro : Bro-Gembre, Bro-Iwerzhon, Asturias, Latvia, Republik Tchek, Bro-Saos, Suis, Italia, Bro-Skos.\n"Mouezh Paotred Breizh" a gemer perzh pep bloaz e Kampionad Breizh al lazoù-kanañ e-pad Gouelioù Kann al Loar e Landerne.\nRoet eo bet prizh ar grouidigezh d'ar ganadenn "Kan glaz ar sklerijenn" gant ar c'hor e 2013 hag e 2008, 2012, 2015 ha 2016 eo bet anvet "Mouezh Paotred Breizh" kampion Breizh al lazoù-kanañ e brezhoneg.


Buhez ar Zent. pages 467, 468. Encyclopédie Marikavel.\npages 467, 468\nrene a c'hanas en Azi, war-dro ar bla 140, hag a oe skolaet gant sant Polykarp, diskib sant Yan hageskob en Smyrn.\nDont a reas, dindan eun hevelep mestr, da vezan gouiziek bras war ar relijion gristen, ha merkan a ra d'imp, en e skridou, an evez a dôle e-unan war ar c'henteliou a gleve : « Gallout a rafen c'hoaz, emezan, diskouez al lec'h mac'h azeze an eskob santel, pa gomze d'imp eus a Zoue. Hen gwelet a ran bepred, hag ar c'homzou a deue eus e c'henou, pa brezege d'ar bobl, a zo skrivet em c'ha-lon. Kaout a ra d'in e glevet o komz eus sant Yan an Avieler, hag eus ar re-all o devoa bet an eurvat da welet Jezuz, pa veve war an douar. Selaou a rên piz an treo-ze holl •; o skrivan a rên en goueled ma c'halon, ha Doue a ra d'in ar c'hras d'o c'haout bepred em spered. »\nPa deuas gloar ar verzerenti da zougen sant Polykarp d'ar baradoz, Irène, daoust pegen bras oa e zeskadurez, a zalc'has gant e studiou war ar Skritur Zantel ha war la-variou an Ebestel, hag en doare-ze e teuas da vezan ken barrek da stourm ouz an heretiked, enebourien an diabarz, ha m'oa sant Justin da stourm ouz ar baganed, enebourien an diavêz.\nDont a reas da Lyon, elec'h ma oe heleget gant sant Pothin. Er mare-ze, diskibien Montan a glaske silan o hereziou en Bro-C'hall (1); beleien Lyon a gasas Irene da Rom da c'houlenn ouz ar pab Eleuther petra d'ober oute.\nSant Pothin, dastumet gantan kurunen ar verzerenti, o vezan deut da vervel, epad ma oa Irene oc'h ober e dro, e oe grêt d'ezan kemer e gador (178).\nDre e ouiziegez, e bedennou hag e skoueriou, e lakas holl gêriz Lyon, hag eleiz a dud-all gante, da drei kein da Zatan ha da zigemer relijion Jezuz-Krist.\nLakat a reas ive ar peuc'h etre kristenien ar zav-heol ha re ar c'huz-heol, ne oant ket evit 'n em glevet war an devez da ober gouel Fask. Gouzanv a reas ar verzerenti, er bla 202, en amzer Septim-Sever.\nEleiz a skridou a zavas, mes an darn vrasan aneze a zo et da goll; gwellan zo, ar «Pemp levr eneb an hereziou» a zo deut betek ennomp.\nAr Skritur-Zakr ha Kelennadurez an lliz\nKomzou Doue o deus daou hent da zont betek ennomp : ar Skritur-Zakr ha kelennadurez an lliz.\nHon Zalver Jezuz-Krist ne skrivas netra e-unan, ha pa gargas an Ebestel da zerc'hel gant e labour, ne lavaras ket d'eze: «Skrivet levriou ha kaset aneze dre ar bed »; mes lavaret a reas : « Prezeget war an toennou ar pez am eus lavaret d'ec'h. »\nDre-ze eo anat e felle d'Hon Zalver gwelet e gelennadurez o vezan embannet dre gomz kentoc'h eget dre skrid.\nEpad dek vla, da nebeutan, an lliz he deus bevet heb Aviel, ha gallet he dije derc'hel da vezan en doare-ze.\nSetu petra skriv sant Irene e-unan : « Maze, emezan, en deus skrivet eun Aviel, en yez ar Judevien, epad ma oa Per ha Pôl o prezek en Rom hag o tiazezan enni an lliz. Goude-ze, Mark, diskib hag hanterour Per, a lakas dre skrid kelennadurez an abostol-ze, ha Lukas, diskib Pôl, a skrivas en eul levr an Aviel a brezege e vestr. Erfin, Yan, an diskib muian-karet, an hini a ziskuize war galon an Otrou, a skrivas ive eun Aviel, epad ma oa o chom en Ephes, en Azi... Bezan 'z eus eta pevar Aviel, na muioc'h na nebeutoc'h.\n- Mes ha goude n'o dije an Ebestel lezet pennad skrid ebet war o lerc'h, daoust ha ne vije ket bet dleet, memes tra, heuilh o c'helennadurez, prezeget d'imp gant ar re m'o deus fiziet enne gouarnamant an illzou ?\n- Eo, rak ar Spered-Santel n'en deus ezom na paper na liou evit embann dre ar bed kelennadurez ar zilvidigez. Evit anaout ar gwir fe, awalc'h eo anaout kelennadurez lliz Rom, Iliz-meur, mar zo unan, koz, mar zo unan, brudet, mar zo unan, diazezet gant an daou abostol glorius Per ha Pôl. Enni eo e virer kelennadurez an Ebestel.\n(4) Montan a oa eun assyrian, a glaskas sevel eur relijion neve, war-dro ar bla 172 goude donedigez Hon Zalver, abalamour ma ne gave ket, war e veno, striz awalc'h ar relijion gristen.


RE: En honneur a Notre-Dame - ILOVETP - Mar. 16 Avr. 2019\nRE: En honneur a Notre-Dame - Capitaine Caverne - Mar. 16 Avr. 2019\nRE: En honneur a Notre-Dame - Eldiablo9903 - Mar. 16 Avr. 2019\nRE: En honneur a Notre-Dame - cena - Mar. 16 Avr. 2019\nRE: En honneur a Notre-Dame - Ancre - Mar. 16 Avr. 2019


SAMSON, HOUARDON, JILDAZ azezañ a reont o zri\nSAMSON da Houardon\nDaoust hag hoc’h eus pedet Herve da zont en hon touez evit ar c’hoñsil a dle bezañ dalc’het amañ ? Un dra a bouez bras eo, war va meno, kaout ganeomp Herve, evitañ da vezañ manac’h ha netra ken. Ur stad vras a ran anezhañ abalamour d’e vadelezh, d’e ouiziegezh ha d’e santelezh dispar. N’emañ ket amañ, ha koulskoude, abardaeziñ a ra.\nDont a raio, hep mar ebet ; her gwelet em eus, dec’h c’hoazh, war an hent ma’z eer gantañ betek amañ ; met, evel a ouzoc’h, dall eo hag ar bale, evit ar re zall, a zi diaesoc’h kalz eget evidomp. Emañ en hent ; en em gavo dizale en hon touez, fiziañs am eus.\nDa c’hortoz Herve da zont, goulenn a ran diganeoc’h hag eñ e kavit mat e komzfemp etrezomp diwar-benn an traoù doanius a ra kement a boan d’hor c’halon. Konomor a zo, war a leverer, gwashoc’h c’hoazh eget ne oa bet betek-henn.\nRe wir, aotroù ’n eskob, re wir eo an dra-se. Eñ a oa birvidik-bras e garantez evit Trifina, merc’h Gwerog, kont Gwened. Krediñ a raen e vije gwellaet e galon mar gellfed reiñ dezhañ da bried ar plac’h yaouank vat ha kaer-se. Goulennet em boa, neuze, digant Gwerog, hag a zo va brasañ mignon, e asant evit an eured-se. Kredet em boa e paouezfe goude-se ar gwad da redek. E-pad ur pennad mat a amzer goude an eured, an traoù a droas da vat ; met ne badas ket an doareoù mat-se. C’hwi a anavez mat roll spontus e dorfedoù. Lazhet en deus Trifina, e baourkaezh gwreg. Doue, gwir eo, en deus graet neuze ur burzhud dispar en he c’heñver, ouzh he lakaat da sevel a varo da vev. N’eus forzh, Breizh a-bezh a skrij gant ur gounnar santel a-enep da Gonomor. Goulenn a ra ma vo kastizet an torfedour spontus-se.\nA-hent-all, n’eo ket hepken marv Trifina eo e ve da rebechat dezhañ. Re all a zo bet lazhet gantañ, re all stlapet er prizon, re all laeret o madoù diganto. Pa vez, en Iliz santel hor Salver, un ezel brein, n’hon eus ken tra da ober nemet e droc’hañ. Patrig a zeu.\n‹ Sant Herve benniget (12) : Eil lodenn… haut Sant Herve benniget (14) : Eil lodenn, X diviz ›


Pajenn:Crocq - Marvailhou Kerne, 1910.djvu/31 - Wikimammenn\nPajenn:Crocq - Marvailhou Kerne, 1910.djvu/31\nkaout ; etre ugent ha pevar-ugent koulskoude a gav d’in edo. A-hend-all, divesker hir-hir en doa, met ken treut ha ker moan hag eur spanell-krampouez.\nAntronoz boutaouer-koad Sant-They hag e voutaouerez a yeas da varc’had Douarnenez da werza yer ha viou ; edont o-daou er c’hoc’hu, pa zigouezas gwreg Filip ar Stroalleg da ober reuz d’ezo. — « N’ho peus ket mez, eme houma ? Petra ’c’hoari ganeoc’h, chalopenned ? Klask lakaat an\nAdtapet diwar « https://br.wikisource.org/w/index.php?title=Pajenn:Crocq_-_Marvailhou_Kerne,_1910.djvu/31&oldid=110026 »\nKemmoù diwezhañ degaset d'ar bajenn-mañ d'an 1 Kzu 2017, da 17:17.


La fête Diwan du Pouldu : depuis trente ans\nCommuniqué de presse de Kerne Multimédia (porte parole Fanny Chauffin) publié le 17/07/17 22:21\nDigwener, deuit niverus evit ar skolioù Diwan e Breizh ! Gouren, kezeg, fest noz, kelc'h Kloar, boued mat gant krampouezh, lard rostet, bier Kerien, chistr Banaleg, kig moc'h Skaer, ha tud ar vro, brezhonegerien, o teskiñ, ha bugale Diwan war al leurenn !\nVenez vendredi soutenir les écoles Diwan et ceux qui veulent que la langue bretonne se conjugue au futur avec chevaux, lutte bretonne, jeux en bois, les brodeuses de Clohars, le cercle Korollerien Laita, les chanteurs Billon Pensec, les sonneurs Miniou Salvar, Kanvaled Kerne, le cercle de CLohars, Korollerien Laita, et les enfants de Diwan Kemperle sur scène pour lancer le spectacle et le fest noz !\nClohars, ce vendredi, à partir de 19h\nFransez Favereau : e stourm war bep tachenn par Kerne Multimédia\nStaj disentiñ : Penaos stourm evit ar brezhoneg ? D’ar 1añ a viz Du par Ai'ta ! Bro Dreger\nDiwan e penn ar stourm ! par Kerne Multimédia\nStourm ar re vouzar, e yezh ar sinoù hag e brezhoneg par Kerne Multimédia\nAr gouel zo mat, met ar stourm zo tad ! par Kerne Multimédia\nBaiona : liseidi o stourm evit ur vachelouriezh en euskareg par Kerne multimédia\nBrav al labour, pa vez ar stourm lidet gant arzourien ar vro par Fanny Chauffin\nStourm etrevroadel e Kernitron : nerzh krouiñ ha prezegennoù par FC\nBev-buhezek ar stourm ba Kernitron gant Willem hag e gamaladed par FC


hu - Wikeriadur\nRaganv eus an eil gour lies, lakaet war-lerc'h stumm personel ur verb pe un araogenn en eil gour lies ivez.\nDa belec’h ez it-hu dre an hent-mañ? — (Troude ha Milin, Labous ar Wirionez ha Marvailhoù all, Skridoù Breizh, 1950, p. 22.)\nPetra 'rit-hu aze ? Ha piv oc'h-hu ? — (Troude ha Milin, Labous ar Wirionez ha Marvailhoù all, Skridoù Breizh, 1950, p. 78.)\nPiv oc'h-hu, ha penaos e reer ac'hanoc'h ? — (Troude ha Milin, Labous ar Wirionez ha Marvailhoù all, Skridoù Breizh, 1950, p. 141.)\nPenaos e c'hellit-hu bevañ neuze? — (Troude ha Milin, Labous ar Wirionez ha Marvailhoù all, Skridoù Breizh, 1950, p. 141.)\nPerak oc'h-hu bet kriz a-walc'h... — (Gab Milin, Marvailhoù Bro-Leon, Hor Yezh, 1999, p. 16.)\nPiv oc'h-hu ... ? — (PIPI 1908, p. 58.)\nWar-lerc'h an doare-gourc'hemenn:\nHa lavaret-hu c'hoazh ez eo ma c'homzoù borod, pa eo peurerruet va diouganoù ! — (Fañch an Uhel, Kontadennoù ar Bobl/4, Al Liamm, 1989, p. 109.)\nEr stumm nac'h : implijet dirak ket.\nSellit, den kozh, ha na welit-hu ket aze o neuñ war-c'horre an dour ar pezhioù arc'hant am eus laeret ...? — (Lan Inizan, Toull al Lakez, Brest-Kemper, 1878, Kemper, 1930, p. 36.)\n... ha ne welit-hu ket eo prennet an dorojoù ? — (Troude ha Milin, Labous ar Wirionez ha Marvailhoù all, Skridoù Breizh, 1950, p. 58.)\nMe a ouïe ze a-raog biskoaz ne oah-hu bet war an douar. — (Jules Gros, Le trésor du breton parlé Deuxième Partie, 1970, p. 49.)\nkembraeg : chwi (cy)\nsaozneg : you (en)\ngalleg : vous (fr)\nhu /ˈhyː/ hollek gourel\nO klevout an hu e huont.\nlakaat an hu war unan bennak\ngalleg : huée (fr)\nPennrann ar verb « hual ».\nAdtapet diwar « https://br.wiktionary.org/w/index.php?title=hu&oldid=269401 »\nKemmoù diwezhañ degaset d'ar bajenn-mañ d'an 2 Mae 2018, da 20:38.


Journal de Renaud Camus, mercredi 19 février 1986\ncréée le lundi 6 octobre 2014, 16 h 24\nmodifiée le jeudi 5 novembre 2015, 0 h 04Mercredi 19 février 1986, 2 heures 20. Pâle matin de février, Couleur de tourterelle : mais il n’en va vraiment ainsi qu’à Paris…\nTroisième quatuor ~~~ ~~~~~~~~ (in memoriam Léo Latil).\nJe ~~~~~~~ ~~~ ~~~~~~~ ~~~~~~~~~~. ~~~~ ~~~~~~~ ~~~ ~~~~~~~~ ~~~~~~ sont rouvertes. Le XVIIe ~~~~~~~ ~~’~~~~ ~~~~~-~~~~~ ~~~~ ~~~ ~~~~~ ~~~~~~ ~~~~~~~ ~~~ ~~~ ~~~~~~~~~ (~~~~~~~ ~~~~…), ~~~~~ ~~~ ~~~~ ~~~~~~~~~~~~~ ~~~~~~ ~~~~ ~~’~~~~~~~~~~ ~~~ ~~~~~ ~~~~ ~~~~~~-~~~. ~~~ ~~~~~~~~~ ce qui le ~~~~~~~~ ~~~~~ ~~~~ ~~~~~ ~~~~~~~ ~~~~~~~~~~~, ~~~~~ ~~’~~~~~~~ ~~~~~ ~~~~~~~~ ~~~~~~~, ~~~~~ ~~~ le Vénus ~~~ Adonis de ~~~~~~~~~~ ~~’~~~~ ~~~’~~~~ ~~~~~~~~~ (~~~~~ ~~~~~~~~ ~~~~~ ~~~~~~~) ~~~ ~~~~~~~~ ~~~ Prado.\nBonne surprise : je ~~~~~~~~ ~~~~~ ~~~~~~~ ~~~~~~~~~ la Judith du ~~~~~~~~~, ~~~~ le Tout ~~’~~~~~~ peint de ~~~~~ ~~~~~~~~~~~, ~~~~~ ~~~~~~~, ~~~~~~ ~~~~~ ~~~ ~~~~~~~~~~~ ~~~~~~, ~~~~~~~~~~~~~ ~~~~~~~~~~ ~~’~~~~~~, ~~~~~~~~-~~~. ~~~ ~~~ ~~~~~~~~ ~~ été acquis en ~~~~~ ~~~~ ~~~ ~~~~~~~~ ~~~~~~~~~~ ~~~ ~~~~~~~ ~~~~~~~~~~. ~~~ ~~~~~~~~ ~~~~~ le Narcisse, ~~~~~~ ~~~’~~~~~ l’admirable Les ~~~~~~~~~~ ~~~~~~~~ ~~~ Temple de ~~~~~~~~~, ~~~~~~~~~~~ ~~~ ~~~~~~~~ ~~~ ~~~~~~~~~ ~~~~~~~~~, ~~~~~~~~~~~ là aussi par une Cène et ~~~~ un Jugement ~~~ Salomon dont ~~~ ~~~~~~~~ ~~~ ~~~~~~~ ~~~~~~~ ~~~~ ~~~~~~~~~ : ~~~~ ~~~~~~ ~~~ ~~~~, ~~~ ~~~~~~~~ ~~~~~ ~~ ~~~~~~~, ~~~~~ ~~~ ~~~~~~~~ ~~~ ~~~~~~~~~ ~~~ toute beauté.\nExtraordinairement, Trophime ~~~~~~, ~~~ ~~ ~~~~~~ ~~~ ~~~~~, ~~~~~ ~~~~~~ ~~~~~, ~~~ ~~~~~~~ ~~~~ ~~~~~ ~~~ ~~~~~~ ~~~~~~~~~. ~~~ ~~~~~~~ ~~~’~~~ ~~~~ ~~~~ ~~’~~~~~~ ~~~ ~~~~~~~ ~~~~ ~~~~~~, ~~ qui ses tableaux ~~~~~~~~ ~~~~~~ attribués.\nNi ~~~ ~~~~~~ ~~~ ~~~ ~~~~~~~~~~ ~~~ ~~~~~ ~~~~~ ~~ ~~~~~ ~~ ~~~ ~~~~~~~~ ~~~ ~~~~ ~~~~~~~~~~~ ~~~~~ ~~~~ ~~~~~~~~~, ~~ ~~~~~~~~~, ~~~~~ le Saint Laurent de Strozzi est excellent. ~~~~~~~~ ~~~ ~~~~~~~ ~~~~~ ~~~~~~ ~~~~~~~ ~~~’~~~~~ ~~~~~~~~~ ~~~~~~~ ~~~~~~~~~, ~~~~~ ~~~~~~~~ ~~~~~~~~~~~~ ~~~ ~~~~~~ ~~~ ~~~~~~~~~~~~~ ~~~~ ~~~ ~~~~~ ~~~~ ~~~~~ ~~~~~~~~~~~ ~~~ ~~~ ~~~~~~~ ~~~~~~~~ avec Agar et l’Ange, ~~~~ ~~~~~~~ ~~~ ~~~~~~~~~~~~ ~~~~~ ~~~~~~~~ ~~’~~~ ~~~ ~~’~~~~~~~~~ ~~~~~~~~~~ ~~’~~~ fragment.\nL’accrochage, ~~~~~ ~~~~~~~~, ~~~~ ~~~~~ ~~ ~~~~~ ~~~~~~~~~, ~~~~~~~~~ ~~~~~ ~~~~~~. ~~~ ~~~~~ ~~~~~~~ ~~~~~~~ ~~~~~ gâchées par des ~~~~~~~~~ ~~~~~~~~~~ ~~~~~~ ~~~~ ~~~~~~~ ~~~~~~~~~~, ~~~~ ~~~~~~~~~~~ ~~ ~~~ ~~~~~~~~. ~~~~~~ ~~~~~~~ ~~~~~~~~~, ~~~~ ~~~~~~~~~~~ ~~~~~~~~~, ~~~ ~~~~~~~~~~ ~~~~ ~~~~~~~~~, ~~~~~ ~~~~~ ~~~~ ~~~~~ ~~~~~ ~~~~~~~~ et offrent beaucoup ~~~ ~~~~~~~~ utiles.\nLe ~~~~~~~ ~~~~~~ ~~~~~~ ~~~ ~~~~~~~ ~~~~~~~~~~, ~~~~~~~~ ~~~~ ~~~ ~~~~~~~, ~~~~ ~~~~~ ~~~~~ ~~’~~~~~~~, ~~~~~, ~~~~ ~~~~~~~ ~~~~~~~~~~~~, ~~~~ ~~~~~~~ ~~’~~~~ ~~~~~~~~ ~~~~~~~~ ~~~ Pierre de Cortone, Pierre comme ~~’~~~~~~~~ ~~~~~~~~~, ~~ ~~~ ~~~~~~~ ~~~ ~~~ ~~~~~~~~~ ~~~ ~~~~~ ~~~~~~~ ~~~ ~~~ ~~~~~~~~ ~~~~~~~~~~ ~~~ ~~~ ~~~~ ~~~~~~~~ ~~~~~~~~~. ~~~~~~~~~~ ~~~~ ~~~~~~~~~~~~~~ ~~~ ~~~ ~~~~~~~~ ~~~~~~~~~ de très beaux ~~~~~~~~~ : ~~~~~~ ~~~~~~~~~ ~~~~~~ ~~~ ~~~~~~. ~~~~~ ~~~ ~~~’~~~ ~~ ~~ ~~~ ~~~~~ ~~~~~~~~~ ~~~ ~~~ ~~~~~ ~~~~~, ~~~~~ ~~~~~~~, ~~~~~~~~~, ~~~ ~~~~~ ~~~~~~~~~~~~~ ~~~ ~~~~~~~ ~~~~~ la terre et ~~~~ ~~~~~~~~ ~~~~~~~~~~~, ~~~ ~~~~~ ~~~~ ~~~~~~~~~~~~ feuillages.\nAvant ~~’~~~~~~ ~~~ ~~~~~~, ~~’~~~~~~ ~~~~~~ ~~~~~ ~~~~~~-~~~~~~~~-~~~~-~~~~~~~-~~~~~~~~~~. ~~’~~~~~~~~ ~~~~~~~~~~~~ ~~~ ~~~~~~~~~~, ~~~~ ~~~~~~~ ~~~ ~~~~~~~~~~, ~~~~ ~~~~~~~~~~~~ ~~~~~ ~~~~~ ce qu’il fait, ~~~~ ~~~~~ ~~~ ~~~~~ ~~~~~~~~, ~~~~ ~~~~~~ ~~~~ ~~~~~~~~, ~~~ ~~~~~~~~~~ ~~~~ ~~ ~~~ ~~~ ~~~~~~~ ~~~~~~~~~~. ~~~~ ~~~~~ ~~~~~~ ~~’~~~~~ ~~~~~ ~~~~~~~~, ~~~ ~~~~~~~ ~~~-~~~~~~~ ~~~ saint Charles orant, ~~ ~~~ ~~~~~~~, ~~’~~~~ ~~~~~~~ ~~~~ ~~~~~ ~~~~~~, ~~~ ~~~~ ~~~~~~ ~~~~~ ~~~~~~~~~~~~~ ~~~~~~~~~~, ~~~~~~ ~~~~ ~~~~~~~~ ; ~~~~~ ~~~ ~~~~~~~~~ ~~~ ~~~~~~~ ~~~~~~~~~~ ~~~~~~~~~. ~~’~~~~~~~ ~~~~~~~~, ~~~~~ un autre genre, ~~~~~ ~~~~~ ~~~~~~ ~~~ ~~~~~ ~~~ ~~~~~~, ~~~~~~ ~~~~~ ~~~ ~~~~ ~~~~~ ~~~~~~~~~~. ~~’~~~~~~~ ~~~~~ ~~~~~ ~~’~~~ ~~~~~~~~~. ~~~~~ ~~’~~~ ~~ ~~ ~~~ ~~~~~~~~ ~~ ~~’~~~~~~~~~~~~~, ~~~~~ moi il est ailleurs.\nLonghi, ~~~~~~~~~ ~~~~, ~~~~~~~ ~~~~ ~~~~~~~~~~~ ~~~~~~~~ ~~~ ~~~~~~~~ ~~’~~~~~~~ ~~~~~~~~~~ ~~~~ représente Saint ~~~~~~~~ ~~~ ~~~~~~~~~~ ~~~~~~~ ~~~ Trinité. ~~~ ~~~~~~~~~ ~~~~~~~~~~~ ~~~~ ~~~~~~~ ~~~~~~~~~, ~~~ ~~~~~~~~ est plus favorable, ~~ ~~~~~~ ~~~ ~~~~~~~~~~ ~~~~~~~~~~~~. ~~~~~~ ~~~~~~~~ ~~~~~~~~~, ~~~ ~~~~~~~~~~~, ~~~~ ~~~~~~ ~~~~~ ~~~~ ~~’~~~~~~~~~, ~~~ ~~~~~~ ~~~~~~~~ ~~~~~ ~~~~ ~~~~~~ ~~~~ ~~~~~ ~~~~~~. ~~~~~ ~~~ ~~~~ vrai que le ~~~~~~~~ ~~~~ ~~~~~~~~~~~~~~~ ~~~~~~, ~~~ ~~~~ ~~~~ ~~~~~~~~~~ ~~~~~~~~~ ~~~~~~~~ ~~~~~ ~~~~~ ~~~~~~. ~~~~~ ~~~ ~~~~~~ ~~~~~~~~~~ ~~~~ ~~~~ ~~~ ~~~~~~ ~~~~~~~~~~, une Sainte famille, ~~~ ~~~~~~~ ~~~~~~~~~~~, de même, certain ~~~~~~~ ~~~ ~~~~~~~~ ~~~~~, ~~~~~~ ~~~ ~~~~~~ ~~ ~~~~~~~~~. ~~~~~ ~~~ ~~’~~~~~~ ~~~~~ ~~~~~~~~~ ~~~~ ~~~ ~~~~~~~, ~~~~ les Marchands de Valentin.\nOnze ~~~~~~~ ~~~ ~~~~~~ ~~~ soir. ~~~~ la recommandation de ~~~~~ ~~~~~~~~~ ~~~~~~~~~~~ ~~~~~~~~~ ~~~~~ ~~~ ~~~~~~~, ~~~ ~~~~~ ~~~~~ ~~~~~~ ~~~~~~-~~~~~ ~~~ ~~~~~~ ~~~~ ~~~~ ~~~~~~~ ~~~ ~~~ ~~~~~~~~~ ~~~ ~~~~~~. ~~~ ~~~~ ~~~~~~ ~~~~~~ ~~~ plutôt vétuste, mais ~~~~~~~~, ~~~~~~~~~~~~~~ ~~ ~~~ ~~~~ ~~~~ ~~~ ~~~~ ~~~~~ ~~~~~ ~~~~ ~~~~~~~ “~~~~~~~~~” ~~~~ ~~~~~~~~ ~~~~~~~~~~, ~~~~~ ~~ ~~~~ ~~~~~ ~~~~~ ~~~~~~~~~~~ ~~~~ ~~~~~~~~~~ ~~~~~~~~~~. ~~~ ~~~~~~~ peu de dire ~~~~ ~~~ ~~~~~~~~~~ ~~~ ~~~ ~~~~~~ ~~~~ ~~~~~ ~~~ “mouvance” gay : lumières a giorno partout, ~~~~ ~~~~~ ~~’~~~~~~~~~, ~~~ ~~~~ ~~~~~ ~~~~~~~~~~ ~~~~~~~~~~ ~~~~~ ~~~~~ ~~~~ ~~~~~~, ~~~~~~~~~~~ ~~ ~~~ moindre impropriété les ~~~~~~ ~~~~~~~~~~ ~~~~~~~~~~~. ~~’~~~ ~~~~~~~ ~~~~~ ~~~ ~~~~~ ~~~ ~~~~~~ ~~~ ~~~~~~ ~~~~~~~~~~~~~~~~~, ~~~~~~~~~~~~~~, ~~~ ~~~~~~~~~~~~~~, ~~~~~ ~~~ ~~~~~~~~~~~~~~~ ~~~~~~~ ~~~ ~~~~~, ~~~~~ ~~~~~~~ ~~~ ~~~~~~~~~~~~~~~~~~~ ~~~~~~, qui me branlait. ~~~~ ~~~~~ ~~~ ~~~~~ ~~~~~ ~~’~~~~~~~~ ~~~~~ ~~~~~~~~ ~~~ ~~~~~~ ~~~~~~~~~~~ ~~~~ ~~~~~~~ ~~~~~~~~~.


Ar Vourc'h-Wenn - Wikipedia\nTi-kêr ha mediaoueg.\n3 568 ann. (2017)\n48° 30′ 01″ Norzh\n4° 30′ 13″ Kornôg / 48.500278, -4.503611\nAr Vourc'h-Wenn, pe Bourc'h-Wenn, a zo ur gumun eus Bro-Leon e kanton Plabenneg, e departamant Penn-ar-Bed, e gwalarn Breizh.\n2.2 Ya d'ar Brezhoneg\n3.2.1 Eil Brezel-bed\nBourc'hwenniz (ha Bourc'hwentiz), pe Bourc'hiz-Wenn, a vez graet eus annezidi ar Vourc'h-Wenn e brezhoneg.\nD'an 8 a viz Gouere 2010 e oa bet votet live 2 ar garta Ya d'ar brezhoneg gant kuzul-kêr ar gumun.\nDekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant daou gure, Kerviou ha François Richou .\nD'ar 1añ a viz Ebrel 1941 e kouezhas un nijerez Hampden marilhet X3129 ha kodet KX-? eus 144th Squadron ar Royal Air Force (aerlu ar Rouantelezh-Unanet) er Vourc'h-Wenn; lazhet e voe tri nijour, douaret e voent e bered kumun Lanniliz; un nijour all a voe tapet gant an Alamaned; er memes devezh e kouezhas un nijerez Junkers Ju 88 A (marilhet WNr 1236) eus an aerlu alaman (Luftwaffe) er gumun .\nUn nijerez Me 109 E-7 (marilhet WNr 6457 ) « 12 melen » eus an aerlu alaman (Luftwaffe) a gouezhas er gumun d'ar 24 a viz Gouhere 1941, mervel ar reas an nijour, douaret eo e Plouzeniel .\nD'an 20 a viz Meurzh 1944 e kouezhas ur c'harr-nij P-51B-5-NA (marilhet 43-6316, 4vet FG, 335vet FS) eus aerlu SUA (United States Army Air Forces) er Vourc'h-Wenn, e leviour a zeuas a-benn da achap .\n1886 1912 Armand de Riverieux\n1919 1929 Georges de Riverieux\nAlain de Kergariou\nBertrand de Kergariou\n1983 2008 Gilles Falc'hun\n2008 2014 Jean-Paul Berthouloux\n2014 → bremañ Bernard Gibergues UMP Kuzulier-departamant (abaoe 2015)\nAr chaloni Falc'hun, kelenner skol-veur war ar brezhoneg.\nSavoia La Balme-de-Sillingy a-gevret gant Koz-Meal\n(br) ar Vourc'h-Wenn war lec'hienn Geobreizh\n↑ Mikael Madeg, Renabl anoiou parrezioù Bro-Leon hag o distagadur, Ar skol vrezoneg, 2000, p.220\n↑ Mikael Madeg, Renabl anoiou parrezioù Bro-Leon hag o distagadur, Ar skol vrezoneg, 2000, p.220; Nouvel Atlas Linguistique de Basse Bretagne, J. Le Du, kartenn 005\nAdtapet diwar « https://br.wikipedia.org/w/index.php?title=Ar_Vourc%27h-Wenn&oldid=1858002 »\nDernière modification le 3 Kzu 2019, à 14:01\nKemmoù diwezhañ degaset d'ar bajenn-mañ d'an 3 Kzu 2019, da 14:01.


Journal de Renaud Camus, jeudi 6 décembre 2018\ncréée le jeudi 6 décembre 2018, 14 h 53\nmodifiée le jeudi 6 décembre 2018, 14 h 58Plieux, jeudi 6 décembre 2018, onze heures du matin. Décidément, il est écrit que je n’aurai jamais que de mauvaises relations avec les éditeurs… (Encore ~~~~ ~~~ ~~~ ~~~~~ ~~~~~ ~~~~~ ~~~~~~~~ ~~~~~ ~~~~~ ~~~~~~~~~~~~, ~~~~ ~~~~~~~~~~ ~~~~~~~ ; ~~~ pas mal avec ~~~~~~~ ~~~~~~~, ~~~~~~~~~~ ; ~~~ ~~~~~ ~~~~~ ~~~~~ ~~~~~~ ~~~~~~~~~ — ~~~~, ~~~~~~~~~~~, ~~~ ~~~~~ ~~~~ ~~~ ~~~~~~~~ ~~~~ commencement…)\nRien, ~~~~~~ ~~’~~~~~~~~~~ ~~~~~~~~~~~, ~~~~~ ~~~~~ ~~~~ ~~~~~ ~~~~~~~, ne m’incite à ~~~~~~~~ ~~~~~ ~~~ ~~~~~~~~ ~~~~~~~~~~ ~~~~~~~~~~ — ~~~~ ~~’~~~~~~~~~, ~~~~~~~~~~-~~~, ~~~ ~~~ ~~~~~~ ~~~~~~ ~~~~ ~~~~~ ~~~ ~~~~~~~~ ~~ ~~~~…\nIl ~~ ~~ ~~~~~ ~~~ ~~~~~~ ~~~~ un petit éditeur ~~~~~~~~, ~~~ ~~~~ ~~~ ~~~~~~~~~~~, ~~’~~~~~~ ~~~~~~ ~~~~~ ~~~ ~~~~~~~~~ ~~~~ ~~~~~~~~~~~ ~~~ ~~~~ ~~~~~~~~~~~~ ~~~ ~~~~~~~ ~~~~~~~~~ ~~~ Grand Remplacement. ~~’~~~~~~ ~~~~~~~~ ~~~~~~~~~~~~~~ ~~ ~~~~~~ ~~~~~~~~~~, mais n’avais reçu ~~~~~~~ ~~~~~~~~~ ~~~ retour.\nCes ~~~~~~-~~~ ~~’~~~ ~~~~~~~~~ “~~~~~~~~~~” ~~~~~~-~~~~~~~, ~~~~~~~~~~~ ~~~~~~~~, ~~~~~~~~~ ~~~~~~ ~~~~~~~~ ~~~ ~~~~~~~~ ~~~~~~~~~, ~~~~~~~-~~~, ~~~~ ~~~~~~~~~~ ~~~~~~~~~~ ~~~ ~~~ ~~~~~~~~ ~~~ ~~~~~ ~~~ anglais. L’un d’entre ~~~~ ~~~ ~~~~~~~~~~ ~~~~~~~~~~~~, ~~~ ~~ ~~ ~~~ ~~~~~ ~~~ ~~~~~, ~~~~~~ ~~~~~~~ ~~’~~~~~~~~ ~~~~~~~~~ ~~ ~~~~~~~~~ ~~~ ~~~~~~ ~~~ ~~~~~~ ~~~~~~~~~ : ~~~~~ ~~~~ ~~~~~~ ~~~~~ ~~~ publierait volontiers, m’écrivait ~~~ ~~~~~~~~~~~~~~ (~~~~ ~~~~~~~~). ~~~ ~~~~ ~~~~~~~~~ ~~~ ~~~~ ~~~~~~~~ ~~’~~~~~~~~ ~~~~~~~~~~, ~~~~ ~~~~~~~~~~~~~. ~~~, ~~~~ ~~~~ ~~~~~~ ~~~~~~, ~~~~~~~~~~~~~ ~~~ ~~~~~~~ ~~~~~~~ ~~’~~~~~~~~, ~~~~ ~~~~~~~~~ ~~~~ intérêt. Étonnement de ~~~ ~~~~~, ~~~~~~~ ~~~~ ~~~~~~~~~~~ ~~~~~ ~~~~~~ ~~~ ~~~~~, ~~~ ~~~~~. ~~’~~~~~~~~ ~~~ ~~~~~~~~ ~~~~ ~~~~ ~~~ ~~~~~~, ~~~~~ ~~’~~~~~~~~ ~~~~ ~~~~~~~~~ ~~~~~~, ~~~ ~~’~~~ ~~~~~ ~~’~~~~~~~. J’en suis d’accord, ~~~ ~~~ ~~~ ~~~~. ~~~~~ ~~~~~ ~~~~~. ~~~~~~~~ silence.\nLà-dessus ~~~~~~~~~~ ~~~~~~~~~~ ~~~ ~~~~~~~~~~~~~~ ~~~~~~~~~~, ~~~~ ~~~~~ ~~~~~~~ ~~~ ~~’~~~ ~~~~~ ~~~ ~~~~ ~~~~~~~~~~ ~~~~~ ~~~ ~~~~~~~ ~~., avec laquelle il ~~~~~~~ ~~~~~~~~~~~ ~~~~ ~~~~~~~~~~ ~~’~~~~~~~. ~~~ ~~~~ ~~~~ ~~~ ~~~~~~~, ~~ ~~~~~~~ ~~~~ ~~~~ ~~~~~~~~~~ ~~~~~ ~~~ ~~~~~~ ~~~~~, ~~~ ~~~~ ~~~ ~~~ ~~~~~~~~~~ ~~~~~, ~~~~~~~~~~~, ~~ l’attitude de ladite ~~~~~~~ ~~., ~~~~ ~~~~~~~ ~~~ ~~~~ ~~~~~~~ ~~~ ~~~’~~~~~ ~~~~~. ~~~~ ~~~~~~~~ ~~~~~~~ ~~~~~~~~~~ ~~~~ ~~~~~~~~~, ~~~~~~~~ ~~~~~~~~~~~~~ ~~~~~~ ~~~ ~~~ ~~~~~~~ ~~. ~~~~~ ~~~~~~~~~ ~~~~ ~~’~~~~~~~~ Renaud, ce qui ~~~~~ ~~~~ ~~~ ~~~ ~~~~~~~~~~~ ~~~~ ~~~~~~~~~~~~~~ ~~ ~~~~ ~~~~~~ ; ~~~~~ ~~’~~~~~~~~~ ~~~~ ~~~~, ~~~~~ ~~~~, ~~’~~~~ ~~~~~, ~~~~~ ~~~~~~~ ~~~ ~~’~~~~~~~ ~~~~~~~ ~~~~~~~~~~ ~~~~~ ~~~~~ ~~~~~~ ce que c’est, ~~~~~ ~~~~~~~ ~~ ~~~~ ~~~~~~~~ ~~~ ~~’~~~~~~ ~~~~~~~~~ ~~~~~ ~~~~~~~, ~~~ ~~~~~~ ~~ ~~~~~~~ et…\nQuel ~~~~~~~~~ ~~~~~~~ ~~~~~ ~~~~ ~~~~~~~~~~ ~~~~~~ ~~~~~~~~~~~ ~~~~~ ~~~~~~~ ~~~~~~ ~~~~~ ~~~~ conditions ? Même le ~~~~~~~~ ~~~~~~~ ~~~~ ~~~~~~~~. ~~~~ ~~~~~~~~~~ ~~~~~~ ~~~ ~~~ ~~~~ ~~~~~~~~~ ~~~ ~~~~~, ~~~~~ ~~~~ ~~~~~~~~~~~ ~~~~ ~~~~~~~ ~~~ ~~’~~~~~~~~~~~~~ ~~~ ~~~~~~~~ ~~~ ~~~~~~~ ~~~~~~ ~~~~~~~~~ ~~~ éditeur si occupé…\nEn ~~~~~~~ ~~~~ ~~~~~~~ ~~~ ~~~~~ ~~~~ ~~~~~~~~~ ~~~~~~, ~~~~~ ~~~ ~~~~~ ~~~~~~ ~~’~~~~~~. ~~~ ~~~~~~~~~~ ~~~~~~~~ ~~’~~~~~~, ~~ ~~~ ~~~~~~~~, ~~~~~~~~~~ ~~~ ~~~~~~~~ ~~~~ ~~~~~~~~~ ~~~~~~~~~~ ~~~~ la publication traditionnelle ~~’~~~ ~~~ ~~~~~ ~~~ ~~~~ ~~~~~~~, notamment Le Petit ~~~ Le ~~~~~~ Remplacement. ~~~~~~~~~ ~~~~~ ~~~~~~~~, ~~~~~~~, ~~~~~ ~~~~ ~~~~~~~~~ ~~~~~~~~, ~~~~~ ~~~~ ~~~~~. ~~ ~~~ ~~~~ ~~~~~ je n’y pensais ~~~~~ ~~~ ~~~~~ ~~~~~~~~ ~~~~~~~ ~~~ ~~~~~~~~, ~~~~~ ~~~~~~ ~~~~ ~~~~~~~~~~~, ~~~ ~~~ ~~~~~ ~~~~~ (~~~~ ~~~ ~~~~~~~~ ~~~~~~~, ~~~~ ~~~~~ ~~~~~ ~~~~ ~~~~ ~~~ ~~~ ~~~~~ des Anglais), et ~~~~ ~~~ ~~~~~~ ~~~~ ~~~~ ~~~ ~~~~~ ~~~~ ~~~~~ ~~~~~~~, Le ~~~~~~ Remplacement, ~~~~~~~~~~~~~, ~~~~ ~~~ ~~’~~~~ ~~~~, ~~~~ ~~~~~, ~~~ ~~~~~ ~~~~~~~~~ ~~~~~ ~~~ ~~~~~~ ~~~~~~~ — on a ~~~~~-~~~~~ ~~~~~~~ ~~~~ ~~~~~~~~ ~~~~ ~~~~~~~~~~, ~~~ ~~~ ~~~~~~~ ~~~~ ~~~~~~~~~~. ~~’~~~~~~~~, ~~~ ~~~~~~. ~~~~~ ~~~~~~~ ~~ ~~~~~~~~ ~~~ ~~~~~~~~~. ~~~~ ~~~ ~~~~~~~~ ~~~~~~~~~ ~~~~~~-~~~~~~, ~~~ ~~~~~~~~~, ni projet de ~~~~~~~~~~~, ~~~ ~~~~~ ~~~ ~~~~~~~~~~~~, rien.\nQuant ~~~~ ~~~~~~~~~~ ~~~~~ ~~~~ ~~~~~~~~~~~~~, ~~~~~~ ~~~ ~~~~~ ~~~~ ~~~~~ ~~~~~~~~~~~ ~~~’~~~~~ ~~~~ ~~~~~~~~~. ~~’~~~ ~~’~~~~~~~~~ ~~~~~ ~~~ “~~~~~~~~~”, ~~~ ~~~~~ dernier : il voulait ~~~~~~ ~~ ~~~~~~~ ~~~~~ ~~~ ~~~~~~~~~~~~, ~~~ ~~’~~~~~~~~~ ~~~~~ ~~~~~~~~~~~~ ~~~’~~~ ~~’~~~~~~~~ ~~~~ ~~~ ~~~~~~~~ “~~~~~~” ~~~ ~~~ ~~~~~~~~, ~~~’~~~ ~~~~~~~~~~~ ~~~~~~~~~~ ~~’~~~~~~~~~ ~~~ ~~~ ~~~~~~~~~~~ ~~~~~~~~~~~~~~, sans aucune hostilité, ~~~ ~~~~~~~~~~, ~~~~~ ~~~~~~~~~ ~~~ ~~~~~~~~~~~~~~ ~~~~~ ~~~ ~~~~~~~~~~ ~~~ ~~~ ~~~~~~~~~~ (or ~~~~~~~~~~ ~~~ ~~~~~ effect). ~~~~~ ~~~~~, ~~~~ ~~~~-~~~, ~~~~~~ ~~~~~ ~~~~~~~~, ~~~ ~~~ ~~~~~~ pas. C’était tellement quand ~~~~~ voudrez ~~~~ ~~~ ~~’~~~ ~~~ ~~~~~ vent.\nLa ~~~~~~~ ~~~~ ~~~~ ~~~~~~~~~ ~~’~~~~~ ~~~ ~~~~ ~~~~ ~~~~ ~~~~~~~~~~ ~~~~ ~~~~~~~~~~~~~~. ~~~~~~~~~~~~~ ~~~~ ~~’~~~ ~~~~~~~ ~~~~~~~~~~, ~~~ seul d’entre eux ~~~~ ~~~ ~~~~~~~~ ~~~~~~~~~~~, ~~~~~ ~~~~~ ~~~~~~~~~…\nvoir l’entrée du jeudi 6 décembre 2018 et ses 15 images dans Le Jour ni l’Heure


Pajenn:Marigo - Buez ar Saent.djvu/199 - Wikimammenn\nPajenn:Marigo - Buez ar Saent.djvu/199\nSant Gregor, Pab.\n3. An nep en deus carantez Doue en e galon a labour evit Doue hac evit broculi e c’hloar ; an nep eta ne ra netra n’en deus quet ur guir garantez.\n4. Beza mad gant ar re vad, na vilit quet cals beza meulet ; mæs beza mad gant ar re pere a so control, a vilit ur meuleudi bras.\n5. Doue a fell dezàn beza pedet alies ha casi contraignet dre an importunite eus an nep e ped.\nAl labour vras en devoa bepret Sant Gregor hac an oll sourciou a guemere var e speret ne virent quet ne voa atau un den interior. Conservi a ree bepret ar speret a zevotion, non pas hebquen en e Oræsonou, mæs c’hoaz e creiz e oll labourou ; mæs peguen neubeut a dra a ra deomp-ni coll an devotion a galon ! peguent neubeut a dra a rent hor speret-ni disonch en hor pedennou memes ! Petra a so caus a guemense ? Allas ! n’hon eus nemeur a garantez evit Doue, hor c’halon n’e d’ê quet distag dious traou ar bed, ne d’ê quet evit Doue e labouromp. Ar remed eta ous an drouc-se eo ober hon labour evit pligeout da Zoue hebquen, ha, petra bennâc e zigouesse goude-ze, en em gountanti eus e volontez santel.\nAn pevarzecvet devez a viz Meurs.\nSANTES BATILD, ROUANES A FRANÇ.\nAdmiromp ar gundu admirabl eus ar Brovidanç divin en andret Santes Batild, merc’h da Berange, Prinç eus an Alsaç. An drouc-lans hac ar maleüriou pere a heul ordinal ar bresel, a reas dezi sortial eus a dy he zad evit clasq he surentez e lec’h-all. Soudardet ar Roue Franç, o veza digouezet gant-hi eu hent, e c’haças da un officer bras hanvet Archambo. Au Officer-mâ, o\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/199&oldid=134300 »